ועדת החינוך, התרבות והספורט, כנסת 25, פרוטוקול מספר 81, 2023-07-05 00:00

יוסף טייב: בוקר טוב

יוסף טייב:  אני מתכבד לפתוח את ישיבת ועדת החינוך, התרבות והספורט בנשוא הצעת חוק למניעת העסקה במוסדות מסוימים של מי שהורשע או הואשם באלימות כלפי ילדים וחסרי ישע, התשפ"ג-2023, הצעתם של חברי הכנסת אופיר כץ וחבר הכנסת רון כץ

יוסף טייב:       ניהלנו דיונים רבים, גם מאחורי הקלעים וגם כאן בוועדה

יוסף טייב:  זו הצעת חוק חשובה שבאה להגן על ילדינו

יוסף טייב:  זה לא סוד שחבר הכנסת אופיר כץ לקח את זה כדגל מאז כניסתו למשכן הכנסת

יוסף טייב:      אני רוצה לפתוח בתנחומים למשפחת החייל שנהרג בהיתקלות בג'נין, דוד יהודה יצחק הי"ד

יוסף טייב:  כמובן אני גם מאחל רפואה שלמה לפצועים מהפיגוע אתמול בתל אביב

יוסף טייב:  נתפלל שנראה ימים טובים יותר

נירה לאמעי רכלבסקי: מונח לפנינו נייר שמבטא חלק מההסכמות שגובשו מאז הדיון הקודם וגם נוסחים מוצעים לסעיפים שעדיין לא נגענו בהם, בראש ובראשונה הוראות המעבר

נירה לאמעי רכלבסקי:  הממשלה הגיבה ממש לפני הדיון – חלקם בבוקר, חלק אתמול בערב – לחלק מההערות ואני מציעה שנשמע אותם

נירה לאמעי רכלבסקי:      אני אולי אגדיר את מסגרת הדיון

נירה לאמעי רכלבסקי:  קודם כל יש תיקון לגבי הגדרת מוסד, לגבי מוסדות רפואיים

נירה לאמעי רכלבסקי:  היא מוסכמת

נירה לאמעי רכלבסקי:  היא הוסכמה עם משרד הבריאות ופורסמה ולגביה לא קיבלנו הערות

נירה לאמעי רכלבסקי:  את זה אני אקריא כדי שיהיה לנו את זה על השולחן

נירה לאמעי רכלבסקי:  הנושאים הנוספים שנשארו פתוחים זה עניין נסיבת האחראי, קביעת האחראי בעבירות בהן האחראי הוא לא חלק מנסיבות העבירה וזה עדיין חלק מההגדרה בחוק, ואישור המשטרה נדרש להתייחס לזה

נירה לאמעי רכלבסקי:  עדיין על הפרק המנגנון שיקבע את הדבר הזה

נירה לאמעי רכלבסקי:  אנחנו קבענו הגדרה של אחראי בחוק ותכף ניכנס לזה

נירה לאמעי רכלבסקי:       הדבר השני הוא נושא הצגת האישור להורים, מה שנקרא בתוך מוסד החינוך, בגן, על ידי מי שמנהל בפועל את המוסד ולאו דווקא על ידי

נירה לאמעי רכלבסקי:       הדבר השלישי הוא השר הממונה

נירה לאמעי רכלבסקי:  היום קיבלנו הודעה שהשר לביטחון לאומי מעדיף לא להיות השר הממונה על החוק הזה

נירה לאמעי רכלבסקי:  נשמע את עמדת הממשלה בעניין, אם יש עמדה סופית

נירה לאמעי רכלבסקי:      כמובן כל נושא התחילה, תחולה והוראות מעבר שבו לא נגענו והחלק הזה עדיין לא מנוסח מכיוון שצריך ללבן אותו ולקבל החלטה

נירה לאמעי רכלבסקי:      אני אתחיל בהקראה של ההגדרה מוסד

אופיר כץ: אולי שר המדע יהיה אחראי     

יוסף טייב: רעיון

יוסף טייב:  כן

יוסף טייב:  אולי שר המדע

אופיר כץ: נראה לי סבבה

אופיר כץ:  מתאים

נירה לאמעי רכלבסקי: אני הבנתי שהוא חושב ששר המשפטים מתאים

אופיר כץ: אני לא מבין מה הקשר של השר לביטחון לאומי לחוק הזה

אופיר כץ:  זה טבעי שהוא לא רוצה להיות אחראי

קריאה: נשמח להסביר את עמדת השר

נירה לאמעי רכלבסקי: אני מקריאה מההגדרה מוסד בסעיף אחד, את פריט מספר (2):      "מעון או מסגרת המשמשים למגורים או לטיפול בחסרי ישע, או מרכז עבודה שיקומי המיועד לחסרי ישע, ובכלל זה מסגרת שהיא מפעל מוגן, דיור מוגן מתוגבר, הוסטל, הוסטל לצעירים, הוסטל מתוגבר או הוסטל כוללני, המנויים בפרטים א3)(ג) או ב(1)(ד) עד (ח) לתוספת לחוק שיקום נכי נפש בקהילה, התש"ס-2000"

נירה לאמעי רכלבסקי:      מדובר במסגרות בהן יש איזשהו אלמנט שחוזר על עצמו קבוע של טיפול והשגחה וגם רמת ההשגחה היא יחסית גדולה ומובהקת

נירה לאמעי רכלבסקי:  לכן בררנו את הפריטים האלה מתוך התוספת לחוק שיקום נכי נפש בקהילה

נירה לאמעי רכלבסקי:      אנחנו חוזרים לנושא של אחראי, להגדרה בסעיף 1 של עבירת אלימות או התעללות על ידי אחראי

נירה לאמעי רכלבסקי:  העבירה כפי שהיא מנוסחת כרגע קובעת שאישור משטרה לא יינתן למי שעבר עבירת אלימות או התעללות בין היתר גם בפריטים שרשומים בסעיף (2) ו-(3) שאלה עבירות שאין בהן בנסיבת עבירה הגדרה של אחראי

נירה לאמעי רכלבסקי:  לכן יהיה צורך לקבוע על ידי המשטרה, לפני שהיא נותנת אישור, שהייתה כאן עבירה על ידי אחראי

נירה לאמעי רכלבסקי:       אחראי מוגדר כרגע בסעיף הזה

נירה לאמעי רכלבסקי:  האופציות שהיו על הפרק הן או שבמקרה כזה שהשוטר בעצם מקבל את התיק שלרוב יש לו פסק דין או גזר דין שמצורף אליו, ואנחנו סברנו שהכרעת הדין או גזר דין כוללים איזשהו תיאור של נסיבות העבירה – היכן הייתה העבירה, על ידי מי, כלפי מי, כלומר, שיש בנסיבות איזשהו תיאור שניתן להבין ממנו אם האדם היה אחראי – יצרנו הגדרה יחסית מדויקת שהיא לא דומה במלואה אבל דומה מאוד להגדרה שקיימת בחוק העונשין שהיא הגדרה יותר מורכבת והיא נקבעת בהכרעה שיפוטית

נירה לאמעי רכלבסקי:  במקרה הזה או שבאמת תהיה איזושהי פנייה לוועדה, לרוב זה לשופט שעומד בראש הוועדה, שיושב בראש הוועדה, שמן הסתם יש לו את היכולת, את ההשכלה ואת הכישורים לתת תשובה בעניין הזה, ולחלופין, יתכן שבתוך המשטרה או אל מול הפרקליטות יהיה נוהל שיקבע למי השוטר מרים טלפון או שולח מייל במקרה הזה, האם ללשכה המשפטית של המשטרה, אולי יהיה מיועד לטיפול יועץ משפטי בנושאים האלה, או לפרקליטות שטיפלה בתיק

נירה לאמעי רכלבסקי:       זה כרגע נמצא על הפרק ואנחנו צריכים הכרעה

יוסף טייב: אביגיל, את רוצה לחדד לנו?     

אביגיל סון פלדמן: כן

אביגיל סון פלדמן:  אני אתחיל בזה - כמו שגם אמרתי בדיונים הקודמים - שמבחינה מהותית אנחנו חושבים שנכון להחיל את החוק כאשר העבירה נעברה על ידי אחראי, שזה באמת מצמצם את הנסיבות

אביגיל סון פלדמן:  כשהיא לא נעברה על ידי אחראי יש חשש יותר גדול שבעצם זאת סיטואציה בה לא נשקפת מסוכנות ובעצם החוק יחול

אביגיל סון פלדמן:  מצד שני, אנחנו לא חושבים שאפשר ליצור איזושהי הגדרה עובדתית שהיא בחלל ריק

אביגיל סון פלדמן:  גיל של בן אדם הוא לא משהו שבית משפט מכריע בו, אין שום תלות בפסק הדין כדי להגיד שהוא היה בן שש או לא היה בן שש ולכן אנחנו באמת יצרנו כאן איזשהו תנאי עובדתי שנבדק על ידי המשטרה ובכלל לא תלוי בפסק הדין

אביגיל סון פלדמן:  השאלה של אחראי, כמובן ההגדרה המקובלת היא הגדרה פונקציונלית ומורכבת

אביגיל סון פלדמן:  אני חושבת שכל הגדרה אחרת היא בהכרח תכלול רכיבים שלא ברור על סמך מה עובדתית הם ייקבעו

אביגיל סון פלדמן:  יש כאן נוסח שכולל איזשהו רכיב שהוא מתגורר דרך קבע אצל בן משפחה בגיר או לא

אביגיל סון פלדמן:  אלה עובדות שלא ברור על סמך מה הן ייקבעו

אביגיל סון פלדמן:  האמת היא שאם גם נסמכים על פסק הדין, אם מדובר על עובדות שהן לא נדרשות לצורך ההרשעה, הן לא רכיב בעבירה, אז זה שרירותי והשאלה אם בית משפט בכלל יפרט אותן או לא

אביגיל סון פלדמן:  זאת אומרת, יש כאן איזושהי שרירותיות ברגע שאלה לא עובדות שהן בעצם נדרשות לצורך ההרשעה

אביגיל סון פלדמן:       לכן אנחנו חושבים שאי אפשר לפתור את הביניים הזה

אביגיל סון פלדמן:  העמדה שלי היא שנכון להתמקד בעבירות שהן כלפי אחראי כי אז יודעים שזה אחראי

אביגיל סון פלדמן:  אנחנו חושבים שאין משהו באמצע

אביגיל סון פלדמן:  אי אפשר ליצור איזשהו סל של תיקים שבהם הוא לא הורשע כלפי אחראי אבל באיזשהו אופן, באיזשהו נוהל מאחורי הקלעים מישהו החליט שהוא כן היה אחראי כשלא ברור מי זה

אביגיל סון פלדמן:  זה לא איזשהו גורם מוגדר שאפשר עכשיו לערור על ההחלטה שלו

אביגיל סון פלדמן:  זה יותר מזיק ממועיל

אופיר כץ: לכן אנחנו רוצים להגדיר את זה בחוק

אביגיל סון פלדמן: אבל גם ההגדרה בחוק, לא ברור על סמך מה

אביגיל סון פלדמן:  מי יקבע אם הוא התגורר דרך קבע או לא התגורר דרך קבע

אביגיל סון פלדמן:  זאת לא החלטה מוסדרת

אביגיל סון פלדמן:  לא ברור מי מחליט את זה

אביגיל סון פלדמן:  אי אפשר לעורר על ההחלטה

נירה לאמעי רכלבסקי: זה הדבר היחיד שמפריע לכם בהגדרה?     

אביגיל סון פלדמן: לא

אביגיל סון פלדמן:  אני חושבת שבאופן עקרוני זה לא נכון ליצור הגדרות נפרדות של אחראי לפי סעיף העבירה

אביגיל סון פלדמן:  בשורה התחתונה, אני חושבת ששתי האפשרויות הן או להתמקד בעבירות שהן אחראי, או לכלול גם את העבירות שהן לא על ידי אחראי

יוסף טייב: עם מה משרד המשפטים חי יותר טוב?      

אביגיל סון פלדמן: הכי טוב עם העבירות של אחראי

יוסף טייב: אבל אתם לא מוכנים שנגדיר כפי שאנחנו רוצים להגדיר

נירה לאמעי רכלבסקי: היא יורדת מהדרישה

יוסף טייב: אני רוצה שהיא תגיד את זה

אביגיל סון פלדמן: בעינינו האופציה הכי נכונה היא שהעבירות באמת ישקפו את הנסיבות הרלוונטיות

אופיר כץ: תקיפת סתם, כשזה נעשה עלך ידי אחראי וסוף היא מורשעת בתקיפת סתם, זה בדיוק למטרה של החוק

אביגיל סון פלדמן: כן, אני יודעת למה אתם רוצים להרחיב מעבר

אביגיל סון פלדמן:  שוב אני אומרת שככל שלא מוכנים להתמקד בעבירות שהן עבירות של אחראי בהגדרה שלהן, אין מנוס מאשר להחיל את זה על עבירות גם כשזה לא על ידי אחראי

אביגיל סון פלדמן:  אני חושבת שאופציית הביניים ליצור איזושהי תשתית עובדתית שהיא לא מעוגנת בהכרעה שיפוטית ולא ברור על סמך מה היא - - -     

אופיר כץ: אז כל תקיפה

אביגיל סון פלדמן: אנחנו מדברים על קורבן שהוא עד גיל שש

יוסף טייב: כן

יוסף טייב:  ברור

נירה לאמעי רכלבסקי: או חסרי ישע

אופיר כץ: תהיה כל תקיפה

אביגיל סון פלדמן: אני מפרידה בין חסרי הישע לבין גיל שש

אביגיל סון פלדמן:  זה שהקורבן הוא עד גיל שש, אפשר לבדוק את זה במנותק מפסק הדין

אביגיל סון פלדמן:  לגבי חסר ישע, זה יותר מורכב כי גם חסר ישע זאת בעצם הגדרה שהיא גם פונקציונלית, גם למשטרה אין דרך לדעת

אביגיל סון פלדמן:  אם ההרשעה היא בעבירה כללית, עבירות שהן כלליות כמו תקיפה סתם או חבלה, אפשר להחיל אותן ככל שהקורבן היה עד גיל שש

אביגיל סון פלדמן:  המשמעות היא שזה יחול גם כאשר המבצע לא היה אחראי

אביגיל סון פלדמן:  לגבי חסר ישע, אנחנו חושבים שאי אפשר לוותר על זה שהעבירה תכלול את הרכיב של חסר ישע כי גם חסר ישע זאת הגדרה שצריך הכרעה שיפוטית לגביה

אביגיל סון פלדמן:  אין דרך אחרת להגיד

אביגיל סון פלדמן:  אחרת המשמעות היא להחיל את החוק על כל מי שהורשע בתקיפה כלשהי, גם כלפי בגיר רגיל וזה כבר חורג מאוד מהתכלית של החוק וזה כבר מאוד מאוד בעייתי

אביגיל סון פלדמן:       לכן לגבי גיל שש, המשמעות היא להחיל את זה גם על מי שלא היה אחראי, אבל לגבי חסר ישע, זה רכיב שחייב להיות ברכיבי העבירה

נירה לאמעי רכלבסקי: חבלה של ממש, 368ב

אביגיל סון פלדמן: 368 זה בכל מקרה קטין או חסר ישע

אופיר כץ: את מציעה עד גיל שש, כל תקיפה

אביגיל סון פלדמן: שוב, אנחנו חושבים שנכון שזה יהיה על ידי אחראי

אביגיל סון פלדמן:  אני רק אומר שאנחנו כן חושבים שיהיו דוגמאות שהחוק יחול וזה לא מוצדק

אופיר כץ: אבל אם מישהו מגיעה לעבוד עם קשיש או חסר ישע שהוא לא ילד ויש לה הרשעה על תקיפתי ילד בגיל שלוש, אז היא לא תוכל לעוד עם הקשיש, נכון?     

אביגיל סון פלדמן: נכון

אביגיל סון פלדמן:  אני רק אומר שאנחנו כן חושבים שיכולים להיכנס מקרים שהם לא בהכרח משקפים מסוכנות

אביגיל סון פלדמן:  אפשר לחשוב אולי על מצב של מישהו שניסה להגן על הילד שלו מפני ילד אחר ובעצם הואשם בתקיפה של ילד שהוא לא אחראי עליו כשהוא ניסה להגן על מי שהוא כן אחראי עליו

אביגיל סון פלדמן:  המסקנה שהוא מסוכן לילדים שהוא אחראי עליהם, יכול להיות שהיא לא נכונה

תמר בייט שרון: לכן יש ועדת פטור

נירה לאמעי רכלבסקי: לאור עמדת הממשלה, בהגדרת אלימות או התעללות על ידי אחראי, המילים "על ידי אחראי" יורדות

שי פירון: אני יכול לומר משהו בעניין? אני מבין שזאת החלטה

יוסף טייב: אני אתן לך לדבר

נירה לאמעי רכלבסקי: לאור מה שנאמר כאן לעמדת משרד המשפטים, ההגדרה שאנחנו הכנסנו לחוק של אחראי יורדת גם היא

נירה לאמעי רכלבסקי:  הגדרה לעניין פסקאות (2) ו-(3)

נירה לאמעי רכלבסקי:  יהיו לזה השלכות גם לגבי המשך החוק

אביגיל סון פלדמן: אולי אפשר לפשט קצת את ההגדרה של העבירה

נירה לאמעי רכלבסקי:  למשל בסעיף 7(א)(1), אנחנו נגיע לזה, אם המשטרה לא צריכה עכשיו לקבוע אחראי, אין צורך להרחיב לה את התקופה ל-90 ימים

נירה לאמעי רכלבסקי:  אנחנו נגיע לזה

נירה לאמעי רכלבסקי:  כרגע אלה ההשלכות

אביגיל סון פלדמן: גם לצורך גיל שש צריך את הבדיקה הידנית לגבי התיקים

נירה לאמעי רכלבסקי: עדיין יורד כאן העניין הבעייתי

תמר בייט שרון: את 90 הימים אנחנו קבענו בגלל גיל שש ולא בגלל אחראי

נירה לאמעי רכלבסקי: נגיע לזה

יוסף טייב: ישי, בבקשה

יוסף טייב:  הסנגוריה הציבורית

שי פירון:   אני מבין שההחלטה כבר נתקבלה אבל כן חשוב לי בכל זאת שהדברים שלי ייאמרו לפרוטוקול

יוסף טייב: קודם כל, לא הצבענו

יוסף טייב:  מה זה נתקבלה?     

שי פירון: נכון

שי פירון:  אני אומר את הגישה שלי ולו לשם הפרוטוקול

שי פירון:  אני חושב שכבר עכשיו הצעת החוק – דיברנו על זה קודם – היא קצת חסרה בתשתית העובדתית והאמפירית שמצדיקה את הפגיעה שאנחנו עושים בזכויות יסוד

שי פירון:  ההורדה הגורפת של המילה אחראי מעצימה את הבעיה הזאת ולא ברור עכשיו מה הזיקה, אם בכלל, בין עבירת האלימות הכללית שהיא לא על ידי אחראי לבין הנחת מסוכנות רצידיביסטית אינהרנטית

שי פירון:  כל הנחת היסוד שלנו שעבדנו על ההסדר המאוד מאוד מורכב הזה היה שאנחנו מדברים על אנשים שהם אחראים

שי פירון:  על זה ביססנו את הנחת המסוכנות

שי פירון:  אני חושב שעדיין ההנחה הזו הייתה קצת חסרה אבל על זה התבססנו ולאור זה גם הצבנו את יתר הסעיפים בחוק של התרופות ושל כל הדברים האחרים

יוסף טייב: ישי, אני יכול להגיד לך משהו אחד

יוסף טייב:  המצפן שלי כיושב ראש הוועדה בסיפור הזה הוא שלום הילד

יוסף טייב:  זה המצפן שלי

יוסף טייב:  מכאן תתקדם

שי פירון: אני מבין

שי פירון:  משפט אחרון

שי פירון:  בכל זאת אני חושב לנוכח הפגיעה בזכות יסוד שהיא זכות יסוד חוקתית שקבועה בחוק חופש העיסוק, אני חושב שהגישה הראויה היא לשקול את החלופה הפחות פוגענית, היותר מידתית, וזה של החלת ההסדר על אותם סעיפים שבעצם האחראי הוא חלק אינהרנטי מאותה הגדרה

שי פירון:  לכן אני חושב שבנסיבות האלה ההורדה הגורפת של המילה אחראי בלי שבעצם ביססנו כל תשתית עובדתית שמצדיקה את זכות היסוד, ללא בחירה של האמצעי שפגיעתו פחותה, אני חושב שזה דבר בעייתי

שי פירון:  כמובן שהוועדה צריכה להכריע כמיטב הבנתה

יוסף טייב: דברי טעם

אפרת פילזר ביזמן: היועצת המשפטית של המועצה לשלום הילד

אפרת פילזר ביזמן:  אנחנו גם שלחנו מראש נייר עמדה לוועדה והתייחסנו לכל סוגיית האחראי

אפרת פילזר ביזמן:  אנחנו חושבים שבאמת אם תהיה ההגדרה הזאת, אנחנו יוצרים סיכון כי יש הרבה מקרים בהם אין מדובר באחראי ובכל זאת יכול להיווצר מצב שהוא מאוד בעייתי

אפרת פילזר ביזמן:  זה גם הוזכר בדיונים הקודמים כמו הדוגמה שניתנה כאן של שכן שנותן סטירה או שכנה שנותנת סטירה לילד בן שבע והחוק בעצם לא יחול עליה

אפרת פילזר ביזמן:  הדבר הזה מאוד מטריד אותנו כי זה בעצם מישהו שכבר הוכיח את המסוכנות שלו

אפרת פילזר ביזמן:  מישהו שתוקף ילד ובוחר לעשות את זה, כבר אנחנו יודעים שמשהו בשיקול הדעת שלו פגום ואת הבן אדם הזה אנחנו לא רוצים לראות במוסדות של קטינים

תמר בייט שרון: אנחנו רוצים לומר שאנחנו בהחלט מבינים שיש התנגשות בין שני אינטרסים כולל זכות היסוד ויחד עם זאת בדיוק בשביל המקרים המורכבים יש ועדת פטור שזה מנגנון שיוכל להעמיק באותם מקרים שיועלו טענות לפיהן למרות שבן אדם הורשע בעבירת אלימות, הוא עדיין ראוי לטפל בקטינים וחסרי ישע

אפרת ליפשיץ: אני אדגיש שהנושא הובא בפני השר לביטחון לאומי וזו גם עמדתו

אפרת ליפשיץ:  ברור שההרחבה לסעיף 379 ול-380 גם כולל בחובו את אותם מקרים שעיצבו את ההתנגשות הזאת אבל הוא סבר שבדיוק לשם כך יש את ועדת הפטור והאופציה החלופית של הפילוח על ידי גורם אחר היא הרבה יותר בעייתית והוא גם סבר שזה לא נכון שזאת תהיה המשטרה שתקבע

אופיר כץ: עכשיו הורדנו את שיקול הדעת הזה

אפרת ליפשיץ: בסדר

אפרת ליפשיץ:  אני אומרת שזו הייתה עמדת השר

יוסף טייב: אני מאפשר למשרדים להביע את העמדה שלהם

יוסף טייב:  העמדה הגורפת היא שכדאי להוריד את הנושא של אחראי

יוסף טייב:  הסנגוריה הציבורית הביעה את דעתה ואמרתי לו שהמצפן שלי מבחינתי הוא שלום הילד אבל בסדר, אמר גם דברי טעם ואנחנו נצטרך להחליט על כך

נירה לאמעי רכלבסקי: חשוב להדגיש שלדלתא הזאת של חסרי הישע, בסופו של דבר באמת יש את הוועדה

נירה לאמעי רכלבסקי:  היא דלתא מצערת שיכול להיות שאדם שתקף חסר ישע ולא ידע את זה בכל זאת ייכלל כאן בעבירות

נירה לאמעי רכלבסקי:  אלה המקרים היותר בעייתיים

קריאה: לא הבנתי

קריאה:  איך זה קשור לחסרי ישע?      

נירה לאמעי רכלבסקי: לגבי תקיפה

נירה לאמעי רכלבסקי:  לגבי עבירת תקיפה

קריאה: עבירת תקיפה סתם תהיה ביחס לילד עד גיל שש

שי פירון: הדלתא הפוכה

קריאה: שאם זה היה חסר ישע? בסדר

נירה לאמעי רכלבסקי: בפעם הקודמת הקראנו את סעיפים 2 ו-3

נירה לאמעי רכלבסקי:  אני עוברת לסעיף 4 שגם הוא היה על הפרק לדיון

נירה לאמעי רכלבסקי:      4

נירה לאמעי רכלבסקי: 	הצגת אישור המשטרה להורה או לאחראי

נירה לאמעי רכלבסקי: אני יודעת שמנהל מוסד מופיע לפני כן בנוסח בהקשר מעט אחר אבל הכוונה כאן לצורך העניין לא לעירייה שמעסיקה את הגננת ואת העובדים אלא למי שמנהל את הגן בעצמו

יוסף טייב: בעלויות?      

נירה לאמעי רכלבסקי: גם בבעלויות

נירה לאמעי רכלבסקי:  כן

אביגיל סון פלדמן: הרעיון הוא לא שהאישור יהיה אצל הבעלות אלא בגנים

נירה לאמעי רכלבסקי: בסדר

נירה לאמעי רכלבסקי:  תכף תגידו את זה

נירה לאמעי רכלבסקי:       או מבעל עסק שהוא מוסד להציג לו את אישור המשטרה לגבי כל בגיר המועסק או עוסק בעבודה אצלו, בהתקיים אחד מאלה:     

נירה לאמעי רכלבסקי: ההורה או האחראי מעסיק או מתכוון להעסיק את אותו אדם באופן קבוע או סדיר בטיפול בילד או בחסר הישע או בהשגחה עליו

נירה לאמעי רכלבסקי:      כבר קראנו את הסעיף הזה

נירה לאמעי רכלבסקי:  אני מציעה שנדון קודם סעיף (א) כי זה קובע את חובת ההצגה להורה ואחר כך נעבור ל-(ב) שזה כבר מתן אישור המשטרה

נירה לאמעי רכלבסקי:       כאן כמובן הכוונה שהורה יוכל לבקש גם מאדם שהוא מעסיק אותו והוא לא נחשב מעסיק לצורך העניין, זה סעיף הבייבי-סיטר, כך אנחנו קוראים לו כדי שיהיה ברור ועל השולחן

נירה לאמעי רכלבסקי:  לממשלה יש עמדה בעניין

לירון ספרד: התיקון כאן ממעסיק למנהל מוסד משנה את כל התמונה

לירון ספרד:  בגני ילדים רשמיים שהחוק תקף עליהם, יש שתי קבוצות מועסקים, יש גננות ויש סייעות

לירון ספרד:  הגננת היא לא המעסיק של הסייעת

לירון ספרד:  משרד החינוך הוא לא המעסיק של הסייעת אלא הרשות המקומית

לירון ספרד:  כרגע מעבירים את כל הנטל על מנהלת הגן להחזיק גם את האישורים של הסייעות

לירון ספרד:  זה לא תפקידה של הגננת

לירון ספרד:  היא לא מעסיקה אותן

לירון ספרד:  החוק גם אומר שאז הרשות המקומית צריכה להעביר למנהל המוסד, לגננת, את האישורים של הסייעות שלה

לירון ספרד:  זה משנה את התמונה

נירה לאמעי רכלבסקי: אבל זה פוטר את הרשות המקומית מלתת את זה להורים באופן ישיר

נירה לאמעי רכלבסקי:  גם אתכם

לירון ספרד: אבל זה לא פוטר את משרד החינוך

לירון ספרד:  עכשיו זה מעביר את הנטל לגננת לבוא ולהציג את האישור של הסייעות שמועסקות בגן

לירון ספרד:  נכון, היא מנהלת הגן אבל היא לא מעסיקה של הסייעות

לירון ספרד:  ביקשנו להחריג את משרד החינוך

לירון ספרד:  חזקה על מדינה שמעסיקה את כל העובדים שלה לפי הדין ולפי הכללים, עכשיו לא רק שלא גורעים את המדינה אלא מוסיפים על המדינה נטל ושמנהלת הגן תציג את האישורים של הסייעות שהיא בכלל לא מעסיקה שלהן

לירון ספרד:  בעינינו זה לא מתקבל על הדעת

יוסף טייב: אני לא מצליח להבין

יוסף טייב:  יהיו לה עוד ארבעה טפסים להראות להורים?     

לירון ספרד: מי מעביר לה את הטפסים? הרשות המקומית עכשיו צריכה להעביר את הטפסים והאחריות על הגננת

יוסף טייב: האחריות היא לא על הגננת

יוסף טייב:  אני רוצה לחדד

יוסף טייב:  היא צריכה להציג

יוסף טייב:  אם היא לא מציגה את אותם טפסים, אין עליה אחריות ממשית

יוסף טייב:  האחריות נשארת כלפי השלטון המקומי

לירון ספרד: עכשיו יבוא הורה והוא רוצה אישור על הסייעת הזו או האחרת

לירון ספרד:  הגננת היא לא המעסיק של הסייעות

לירון ספרד:  היא מנהלת המוסד, היא מנהלת הגן

לירון ספרד:  היא עכשיו צריכה לפנות לרשות המקומית

לירון ספרד:  אני לא יודע מי זה הגורם ברשות המקומית והרשות המקומית צריכה להעביר לה אישורים

אופיר כץ: אמנם אתה מציג את זה כמשהו מורכב בהשוואה להגעה לחלל, אבל בסך הכול זה טופס שהיא מביאה למנהלת הגן

לירון ספרד: מי מביאה?     

אופיר כץ: זה צריך להיות בגן אצל מנהלת הגן, הגננת הראשית, תקרא לה איך שתקרא

אופיר כץ:  זה יהיה בגן

אליהו מזור: אני סמנכ"ל ביטחון וחירום וסייבר במשרד החינוך

אליהו מזור:  אנחנו צריכים להבין שמעבר למשמעות להטיל על הגננת – ונמצאים כאן כל הגופים שהתנגדו – יש כאן תחלופה עצומה

אליהו מזור:  יש כאן תהליך שהוא לא זבנג וגמרנו

אליהו מזור:  יש כאן ממלאות מקום

אליהו מזור:  זו האוכלוסייה שמתחלפת הכי הרבה

אליהו מזור:  יש ממלאי מקום, ההיא כן מגיעה או לא מגיעה

אופיר כץ: אוכלוסיית הילדים מתחלפת יותר

אליהו מזור: לא

אליהו מזור:  ממש לא

אליהו מזור:  פעם בשנה

אופיר כץ: אין יותר ילדים מגננות? 40 גננות על כל ילד?     

אליהו מזור: אנחנו מדברים במהלך השבוע

אליהו מזור:  גם הגננת היא לא קבועה

אליהו מזור:  יש גננת שעובדת ארבעה ימים ויש לה יומיים מחליפה, יש גננת שעובדת חמישה ימים ויש מחליפה ליום אחד

אליהו מזור:  התוצר הזה, שהאחריות תהיה על הגננת, הוא לא נכון

נירה לאמעי רכלבסקי: זה לא אומר היא חייבת הציג באו תו רגע

נירה לאמעי רכלבסקי:  היא יכולה לומר חכו לשבוע הבא כשהגננת הקבועה תגיע והיא תראה לכם את האישור

נירה לאמעי רכלבסקי:  אנחנו לא קובעים כאן שזה חייב להיות לאלתר

נירה לאמעי רכלבסקי: ף ברור שזה צריך להיות משהו סביר

אליהו מזור: בסופו של דבר הגננת, אם היא לא תציג כי אין לה את זה, מי אחראי?     

יוסף טייב: האחראי הוא השלטון המקומי

יוסף טייב:  אם השאלה שלך לגבי הסייעת, השלטון המקומי אחראי לדאוג לכך שאותה גננת תקבל את הטופס

אופיר כץ: אין עוד טפסים שאתם מבקשים מהגנים? כלום? אין שום טופס בגן, לא בטיחות, לא שום דבר

לירון ספרד: לא

לירון ספרד:  אני חוזר על מה שאמרנו בדיון הקודם

אופיר כץ: אני דווקא ראיתי רשימה של מסמכים שאתם כן מבקשים שיהיו בגנים

לירון ספרד: אתה מסתכל על רשימה אחרת

לירון ספרד:  יש שני סוגים של מוסדות ואני עכשיו מדבר על הגנים, גילי שלוש עד שש

לירון ספרד:  יש גנים רשמיים שמוחזקים במשותף, הוקמו ומוחזקים במשותף על ידי המדינה והרשות המקומית, כאשר העובדים באותם גנים – מנהלת הגן היא עובדת מדינה, עובדת משרד החינוך והסייעות הן עובדות של הרשות המקומית

לירון ספרד:  זה גוף שהוא רשמי

לירון ספרד:  גן רשמי

לירון ספרד:  לכן ביקשנו לפטור את הגן הרשמי שהמדינה היא המעסיק, לפטור אותו מהדרישה הזאת שהיא יותר רלוונטית לגופים פרטיים

אופיר כץ: למה היא יותר רלוונטית לגופים פרטיים?     

לירון ספרד: כי המדינה כמדינה, ברור שהיא מעסיקה לפי תקנות, לפי חוקים, אנחנו עורכים בדיקות מידע פלילי מלא

אופיר כץ: איזה תקנות?     

לירון ספרד: חוק חינוך ממלכתי, כל התקנות שנגזרות ממנו, חוק שירות המדינה (משמעת)

לירון ספרד:  כלומר, יש לנו המון חקיקה ותקנות שמחייבת אותנו לפעול כדין וחזקה שהמדינה פועלת לפי הדין

אופיר כץ: אז מה הבעיה להוסיף הנחיה כזאת?     

לירון ספרד: זה לא רק להוסיף

לירון ספרד:  הנטל שאנחנו מטילים על עובדי הוראה רק גדל ועולה

אופיר כץ: גם מספר מקרי ההתעללויות הולך עולה וגם כאלה שהעברתם מגן אחד לאחר

לירון ספרד: בבקשה תציג לי מקרה אחד שבו גננת שהורשעה בעבירת אלימות תקפה פעם תלמידים

לירון ספרד:  מקרה אחד

אופיר כץ: אני מוציא לך לא מקרה אחד

אופיר כץ:  אני מוציא לך כמה מקרים

לירון ספרד: בבקשה

לירון ספרד:  אני אשמח

לירון ספרד:  כל הזמן חוזרים ואומרים כאן ומזכירים עובדי הוראה

לירון ספרד:  החוק הזה הוא חוק שהוא פותר את המצב שאחרי

לירון ספרד:  אנחנו המשרד היחיד במדינה שמקבל מידע בזמן אמת ממשטרת ישראל

לירון ספרד:  מגיע מידע כבר בשלב החקירה

לירון ספרד:  אנחנו לא מחכים להרשעות

לירון ספרד:  אנחנו לא מחכים לכתב אישום אלא אנחנו פועלים כבר בשלב הזה

לירון ספרד:  החוק הזה, לגבי גני הילדים הרשמיים, אני רוצה לומר שהוא לא ישנה את תמונת המצב

לירון ספרד:  זו האמת כי גננת שהורשעה בעבירת אלימות, היא לא תישאר בגן

אופיר כץ: מקרה שהיה לכם השבוע בעפולה?     

לירון ספרד: אני לא יודע איזה מקרה היה בעפולה

אופיר כץ: אני אומר לך שהיה מקרה שהעברתם מגן לגן עם כתב אישום

לירון ספרד: אני לא מכיר את המקרה

אופיר כץ: אתה לא מכיר הרבה מקרים

אופיר כץ:  אתה בא ומציג כאן שאתה לא מכיר ואתה לא יודע

אופיר כץ:  אני מקבל כמעט כל שבוע מקרים וגם בגני עירייה

אופיר כץ:  תאמין לי, גם בגני עירייה ולא תמיד אתם מוציאים אותה אלא מעבירים

לירון ספרד: אני אשמח לראות את המקרה שבו גננת - - -     

אופיר כץ: אני אעביר לך כמה מקרים

לירון ספרד: בבקשה

לירון ספרד:  אני חייב לומר על השולחן שכל פעם בסוף הדיון אומרים לנו נעביר לכם ולא העבירו לנו כלום

אופיר כץ: לא ביקשת פעם אחת

אופיר כץ:  אתה תקבל

לירון ספרד: אנחנו נשמח לראות

לירון ספרד:  גם אם הוחלט להעביר גננת עם כתב אישום מגן לגן, כנראה שהופעל כאן שיקול דעת

לירון ספרד:  אין מצב שמישהו עשה את ההעברה הזאת מבלי שהדבר הזה נבדק ונבדק עם הפרקליטות

לירון ספרד:  אני מזכיר שעל עובדי מדינה חלים חוקים מאוד מפורטים

לירון ספרד:  חוק שירות המדינה (משמעת) חל עליהם וכאשר יש כתב אישום נגד גננת, בטח בעבירת אלימות, אני מתקשה לראות מצב שהגננת ממשיכה בתפקידה בשלב של כתב אישום

לירון ספרד:       על כן האישור הזה במהותו מדבר על הרשעות ובשלב של הרשעות, תאמינו לי שהסיכוי שאדם יהיה מועסק הוא מאוד נמוך

לירון ספרד:  האישור הזה הוא גם - כן יש אישור, אין אישור - לא משנה את המצב

לירון ספרד:      לגבי הגנים המוכרים שאינם רשמיים, שאלה גנים שמופעלים על ידי תאגידים פרטיים

לירון ספרד:  בן אדם פרטי יכול לבוא ולהקים חברה, עמותה, להפעיל גן

לירון ספרד:  בסיטואציה הזאת שהחקיקה המדינתית המלאה לא חלה עליו, כלומר, המעסיק הוא לא משרד החינוך כמעסיק ישיר, כאן אני יכול להבין את הסיטואציה, את השוני בין גן רשמי שהוא גן של המדינה, מוסד של המדינה ושל הרשות המקומית, לבין מוסד שהוא מוסד פרטי

לירון ספרד:  במוסד פרטי אתה רוצה מה שנקרא להגביר רגולציה, להראות את הדברים והדרישות שאנחנו דורשים – חבר הכנסת הזכיר את הדרישות – אלה הדרישות שנדרשות במסגרת הליך רישוי של גן פרטי

לירון ספרד:  נדרשת כמובן חוות דעת פדגוגית של הגננת, נדרש אישור בטיחות, נדרש אישור משרד הבריאות

נירה לאמעי רכלבסקי: אבל גם שם אלה עובדי הוראה שאתם עוקבים אחריהם

נירה לאמעי רכלבסקי:  לגביהם לא קופץ לכם מידע בגיל שלוש עד שש?     

לירון ספרד: גם אם קופץ מידע ואנחנו לא מעסיק, ואני מזכיר שלמשרד החינוך אין סמכות לפעול בשלב חקירה כלפי עובדים בבעלויות

נירה לאמעי רכלבסקי: חקירה

לירון ספרד: בשלב של כתב אישום והרשעה, יש

לירון ספרד:  להעביר את הנטל, את כולו, להחזיק את כל האישורים על ידי מנהלת הגן שהיא בכלל לא המעסיק של אותן סייעות, כאשר זה בניגוד במוכר שאינו רשמי, בגנים הפרטיים שהמעסיק הוא המעסיק של כל העובדים מהטבח, דרך הסייעת, דרך הגננת, דרך המטפלת

נירה לאמעי רכלבסקי: גם אז כנראה היא תצטרך להחזיק את זה

לירון ספרד: אבל אז המעסיק הוא אותו גוף

אופיר כץ: אדוני היושב ראש, מעניין שגם אתמול עת קיימתי דיון על חוק המצלמות, אתה חושב כאשר אתה יוצא למהלך שמשרד החינוך הוא זה שיהיה איתך והמשרדים האחרים יהיו הבעייתיים

אופיר כץ:  גם אתמול המשרד היחיד שהחרים את הדיון היה משרד החינוך

אופיר כץ:  גם כאן, שים לב, מי שמשתף פעולה הכי טוב אלה המשרדים האחרים - משרד המשפטים, המשרד לביטחון לאומי – ומי שמערים קשיים, זה משרד החינוך

אופיר כץ:  הסוגייה הזאת מאוד מעניינת

אופיר כץ:  מדהים

אביגיל סון פלדמן: אני אשמח להתייחס לסעיף הזה

אביגיל סון פלדמן:  אני חושבת גם שהדיון הזה לא צריך להתחיל מהמישור הטכני

אביגיל סון פלדמן:  קודם כל, אני כן רוצה לקחת צעד אחורה ואני אגיע עד להתלבטויות הנוכחיות

אביגיל סון פלדמן:  קודם כל צריך להתחיל מזה שזה סעיף שגם לא היה במקור, גם לא נמצא בחוק מניעת העסקה הקיים, זה סעיף שבתחילת הדרך חשבנו שהוא נדרש בעיקר בגלל מצבים שבהם המנהלת והעובדת, המטפלת עצמה, זאת אותה אחת והיא עצמאית, מעסיקה את עצמה, היא לא תפנה לקבל אישור משטרה

אביגיל סון פלדמן:  במצבים האלה אמרנו שההורים יוכלו לדרוש את זה

אביגיל סון פלדמן:  הסעיף התרחב הרבה, הרבה, הרבה מעבר לרציונל הזה

יוסף טייב: כי נחשפנו למקרים קשים

אביגיל סון פלדמן: בשני הסעיפים שלו הוא התרחב הרבה מעבר

אביגיל סון פלדמן:  הסעיף הראשון מדבר על סיטואציה שיש מעסיק ושיש חובה לקבל אישור משטרה ושהתקבל אישור משטרה ובכל זאת איזשהו פיקוח, איזושהי חובה בנוסף לזה

יוסף טייב: את אומרת לא ברור ואני אסביר לך מה ברור

יוסף טייב:  מתברר שהגיעו לידינו – וגם לשולחני, לירון, ואני אעביר לך – מקרים של גננות שהורשעו או שיש להן כתב אישום ולצערי ממשיכות להיות מועסקות

יוסף טייב:  לירון, אני אעביר לך

לירון ספרד: אני מבקש אחרי הדיון להצטרף אליך אדוני ולראות שם-שם ואני מבטיח לך שכל שם כזה, אנחנו נבדוק אותו

אביגיל סון פלדמן: אני רק אומרת שבאופן כללי יש הרבה חוקים עם חובות, חוקים חשובים עם חובות, ואנחנו לא נותנים לציבור הרחב איזושהי סמכות פיקוח על זה שמקיימים את החוק

אביגיל סון פלדמן:  המטרה כאן הייתה כן לתת מענה למצבים בהם המנהלת עצמה לא תפנה על עצמה, כך ש-(1) במובן הזה זה התרחב מעבר לזה

אביגיל סון פלדמן:  גם (2) התרחב מעבר כי הוא בכלל לא מדבר על מוסד בהכרח

אביגיל סון פלדמן:  זאת עוד הרחבה מעבר להצעה המקורית וגם מעבר לחוק מניעת העסקה

נירה לאמעי רכלבסקי:   הוספנו באופן קבוע או סדיר

נירה לאמעי רכלבסקי:  זאת לא בייבי-סיטר מזדמנת

אביגיל סון פלדמן: זו גם ההגדרה של עבודה

נירה לאמעי רכלבסקי: אני רוצה להדגיש עוד משהו

נירה לאמעי רכלבסקי:  הכוונה בפריט (1) היא לא שהורה עכשיו ילך לכמה גנים שהוא שוקל לשלוח את הילד שלו אליהם ויבקש מכל גן

אביגיל סון פלדמן: אני לא יודעת מה הכוונה

אביגיל סון פלדמן:  אני רק יודעת מה כתוב

נירה לאמעי רכלבסקי: הגן שהילד רשום אליו והולך להיות בו , שם אנחנו מבקשים את האישור

אביגיל סון פלדמן: אם כן, קודם כל, זה קצת יותר רחב

אביגיל סון פלדמן:      אני אומרת שגם (1) וגם (2) הם רחבים

אביגיל סון פלדמן:  מעבר לזה שהם לא קיימים היום בחקיקה המקבילה היחידה שיש ולא היו בהצעה המקורית, הם גם באמת מתרחבים מעבר לדוגמה המרכזית שראינו לנגד עינינו, החוסר המרכזי לגבי המנהלות העצמאיות של המשפחתונים

אביגיל סון פלדמן:      לגבי התוספת שנעשתה כאן, אני רואה בזה קושי מאוד גדול מבחינה מהותית

אביגיל סון פלדמן:  אני לא מדברת על המישור הטכני

אביגיל סון פלדמן:  אישור משטרה הוא לא רישיון עסק

אביגיל סון פלדמן:  אישור משטרה הוא אישור פרטני

אביגיל סון פלדמן:  זה אישור פרטי על בן אדם מסוים והחוק מסדיר מי רשאי לקבל את האישור הזה מהמשטרה וכאן יש שתי אפשרויות: או המעסיק או האדם עצמו, כל אחד בליווי המסמך השני

אביגיל סון פלדמן:  זאת אומרת, או המעסיק עם ייפוי הכוח, או האדם עצמו עם ההצהרה של המוסד

אביגיל סון פלדמן:  אני מזכירה שמעסיק ככלל הוא מנהל המוסד

אביגיל סון פלדמן:  הטרמינולוגיה כאן היא לא נכונה

אביגיל סון פלדמן:  המעסיק הוא מנהל המוסד

אביגיל סון פלדמן:  יש חריג מסוים במצבים בהם הקבלה לעבודה נעשית באמצעות משרד ממשלתי או רשות מקומית, שאז בעצם המעסיק הוא מי שאחראי על הקבלה לעבודה

אביגיל סון פלדמן:       זה מאוד בעייתי ואנחנו כן מאוד מתנגדים לזה שבעצם יהיה גורם שלישי שהוא לא המעסיק והוא לא האדם עצמו והוא בעצם מקבל אישורי משטרה ומחזיק אותם לגבי אנשים שהוא לא מקבל אותם לעבודה

אופיר כץ: הוא לא מחזיק אותם

יוסף טייב: אביגיל, את מצפה שהבעלים ישבו בגן ולכל גן יגיעו? הוא ידו הארוכה של המעסיק

יוסף טייב:  אותה גננת היא ידו הארוכה של המעסיק

אופיר כץ: אביגיל, מה יש בטופס הזה? זה לא פירוט

אופיר כץ:  יכולה לעבוד או לא יכולה לעבוד

אופיר כץ:  אין כאן מידע

אביגיל סון פלדמן: בסדר, אבל בסוף זה אישור אישי

אופיר כץ: מי שלא יכולה, היא לא תעביר את זה כי היא לא יכולה

אופיר כץ:  זה רק מי שיכול, אז מה הבעיה?     

אביגיל סון פלדמן: זה אישור אישי

אביגיל סון פלדמן:  זה לא מסמך על המוסד

אביגיל סון פלדמן:  זה מסמך על אדם מסוים

אופיר כץ: בסדר, זה מסמך על אדם מסוים שהורים שמים את הילדים שלהם בידיים שלו

אופיר כץ:  אז מה? רוצים להיות בטוחים בזה

אביגיל סון פלדמן: ככל שרוצים שיהיה איזשהו מסמך שמוחזק בגן, המסמך הזה לא יכול להיות מסמך עם מידע אישי על אדם - - -     

רון כץ: אביגיל, יש כאן איזה מוטיב חוזר של משרד החינוך שהוא המשרד היחיד שלא רוצה לקדם כלום

רון כץ:  אני יודע שאת ממשרד המשפטים אבל אני גם מבין מאיפה זה בא ולמה זה מגיע

רון כץ:  גננת מובילה בגן יכולה לפטר עובד, יכולה לקבל עובד, אז היא יכולה גם להחזיק קלסר - - -     

לירון ספרד: ממש לא נכון

רון כץ: עזוב אותך

לירון ספרד: אדוני, זה לא נכון

רון כץ: בפועל זה הולך למשרד החינוך

רון כץ:  אמיתי בשטח זה מה שקורה

לירון ספרד: אדוני, זה לא נכון

רון כץ: אם אתם נותנים לה סמכות להיות גננת מובילה, שתהיה גננת מובילה

רון כץ:  מבחינתי היא המעסיק

רון כץ:      זה בלתי נתפס

רון כץ:  מה יש למשרד החינוך? תגידו

רון כץ:  כל המשרדים כבר בעד

רון כץ:  מה קורה לכם?     

יוסף טייב: הוא שואל בנקודה אחת

יוסף טייב:  הוא אומר שיש להבדיל בין סייעת לבין גננת - - -     

רון כץ: אתמול הם לא הביעו התנגדות

אופיר כץ: כן

אופיר כץ:  הם פשוט לא באו

אופיר כץ:  הם פשוט החרימו

אופיר כץ:  הם החרימו דיון על חוק המצלמות על ילדים

אופיר כץ:  משרד החינוך החרים את הדיון הזה

יוסף טייב: הוא מדבר על הסייעות

יוסף טייב:  הוא לא מדבר על הגננות

רון כץ: מה הבעיה להחזיק בגן קלסר אצל מובילת הגן

יוסף טייב: עזוב

יוסף טייב:  אני מסכים איתך שזו בעיה טכנית

רון כץ: זאת לא בעיה טכנית

רון כץ:  זה סתם

יוסף טייב: זו בעיה טכנית בלבד ולכן אני לא מבין את לירון, למה אתם עושים מזה אירוע

יוסף טייב:  אני אומר שצריך להפריד

יוסף טייב:  הגננת לא יכולה לפטר סייעת

יוסף טייב:  נכון?      

אופיר כץ: נכון

אופיר כץ:  היא עובדת של העירייה

יוסף טייב: על זה לירון מתעקש

יוסף טייב:  אני אומר, לירון, בוא נצא מהקופסה

יוסף טייב:  אני מבין את ההיגיון שלך אבל בסוף מדובר במהלך כאשר האחריות נשארת בידי השלטון המקומי

יוסף טייב:  השלטון המקומי הוא זה שיהיה אחראי להעביר לאותה מנהלת גן או גננת שהיא אחראית על הגן, תקרא לה איך שאתה רוצה, וסך הכול זה מה שהיא עושה

רון כץ: אין ראש עיר אחד במדינת ישראל שלא יחתום על זה שהוא לוקח על זה אחריות שתהיה גננת כזאת בגן

רון כץ:  אני רוצה לראות את ראש העיר האחד הזה שיגיד שהוא לא רוצה

רון כץ:  אם יש אחד כזה, שיגיד

אביגיל סון פלדמן: אני רוצה להגיד משהו אחר

אביגיל סון פלדמן:  אישורי המשטרה, כמו שמי שיכול לקבל אותם הוא או המעסיק או האדם עצמו, מה שלירון התכוון, הוא התכוון לכך שהוא מקבל אישור משטרה לגננת

לירון ספרד: אבל לא לסייעות

רון כץ: אין בעיה

רון כץ:  היא תקבל ותחזיק את זה בקלסר

רון כץ:  זה טכני

רון כץ:  תראו במה אתם מתעסקים

לירון ספרד: אנחנו לא מדברים על זה

לירון ספרד:  עברנו את השלב הזה

אביגיל סון פלדמן: אישורי המשטרה עצמם צריכים להיות מוחזקים רק על ידי מי שמוסמך לקבל אותם ולא ליצור עוד אנשים שהם לא המעסיק ולא האדם עצמו

אופיר כץ: יש דברים הרבה יותר אישיים שמגיעים לגננת על הסייעות

אופיר כץ:  דברים פי אלף יותר אישיים והמידע הזה מצוי אצל הגננת

אביגיל סון פלדמן: אני לא יודעת איזה מידע

אופיר כץ: מה, הם לא יודעים לגבי מצב רפואי, תלושי משכורת וכולי?     

רון כץ: הכול הם יודעים

אופיר כץ: המון דברים אישיים

רון כץ: כולל לבקש חופשה ולמה

אופיר כץ: כולל האם היא יכולה לעבוד או לא יכולה לבגוד

אופיר כץ:  מה הפרטיות בזה?     

אביגיל סון פלדמן: אני יודעת שזאת מערכת שמבוססת על מידע מהמרשם

אביגיל סון פלדמן:  לא בכדי יש הסדרה מאוד מסודרת של מי מוסמך לקבל

אביגיל סון פלדמן:  ככל שיש מעסיקים גדולים שלא נמצאים פיזית בגן, המעסיק, לצורך העניין רשות מקומית, יכולה להוציא אישור שאומר שהעובדים שמועסקים בגן הזה קיבלו אישור משטרה

אביגיל סון פלדמן:  היא זאת שצריכה לקבל את אישור המשטרה

אביגיל סון פלדמן:  שתוציא אישור שהם קיבלו אישור משטרה

אביגיל סון פלדמן:  זה הרבה יותר דומה לרישיון עסק מאשר הנושאים האישיים

אופיר כץ: זה לא יקרה לעולם

אופיר כץ:  מי שחי את העסק הזה יום יום ומכיר קצת איך נראה גן ילדים, מבין שזה לא יכול לקרות באמצעות השלוח הזה

אופיר כץ:  צריך שבגן יהיה קלסר שמי שעובד בגן, יהיה לו אישור

אופיר כץ:  לא ייכנס לגן מי שאין לו אישור

אופיר כץ:  גם לא המחליפים

אופיר כץ:  לא יהיה דבר הזה ולא נוותר על זה

אופיר כץ:  לא יעזור למשרד החינוך לנסות להפעיל את משרד המשפטים

אופיר כץ:  לא יעבוד

אביגיל סון פלדמן: לא משרד המשפטים

אביגיל סון פלדמן:  החובה היא על המעסיק

אביגיל סון פלדמן:  המעסיק הוא זה שצריך לקבל את אישורי המשטרה

אביגיל סון פלדמן:  אגב, כאשר התחלופה היא מאוד מהירה ואם זה מהיום למחר, גם יש סעיף ספציפי שמתייחס לזה בחוק

אביגיל סון פלדמן:  החובה היא על המעסיק

אביגיל סון פלדמן:  המסמכים האלה לא יכולים סתם להסתובב בגן

אביגיל סון פלדמן:  בסוף אלה מסמכים אישים

אביגיל סון פלדמן:  אלה לא מסמכים על המוסד

רון כץ: למה שהמסמך יסתובב בגן? הוא בתוך קלסר

אביגיל סון פלדמן: מה זה בתוך קלסר?      

אופיר כץ: מה יש בתוך המסמך הזה? מה כתוב בו?     

אביגיל סון פלדמן: המסמך הוא מידע אישי

אופיר כץ: מה כתוב בו? מה זה המסמך הזה?         

נירה לאמעי רכלבסקי: הוא אומר שאין מניעה להעסיק

אופיר כץ: ואם המסמך הזה ילך לאיבוד ויהיה כתוב אופיר כץ, אין מניעה להעסיק? רון כץ, אין מניעה להעסיק? מה יקרה?     

רון כץ: מה אישי כאן?     

אביגיל סון פלדמן: בסוף יש רציונל לזה שלא כל אחד יכול לפנות לקבל את האישור

אביגיל סון פלדמן:  אין היגיון בזה שאחרי זה האישורים יכולים להסתובב בכל מקום

יוסף טייב: אופיר, אני אגיד לך מה כתוב באישור

יוסף טייב:  האישור בצורה אחרת אומר: תעודת הוקרה לאותה גננת שאכן יכולה להיות מועסקת והיא בסדר

אופיר כץ: זה דווקא דבר טוב כי אם זה יהיה הפוך, זה לא יהיה

אופיר כץ:  היא לא תבוא לעבודה

אביגיל סון פלדמן: אם הרשות מפיקה מסמך על המוסד שאומר במוסד הזה מועסקים אנשים שקיבלו אישור, זה משהו אחד

אביגיל סון פלדמן:  אבל אישורי המשטרה עצמם לא יכולים סתם להסתובב בגן

אופיר כץ: מה זה להסתובב בגן? מה זה סתם? הם לא מסתובבים סתם

אופיר כץ:  מה זה סתם?      

יוסף טייב: את מבקשת שישימו אותם בכספת? מה זאת אומרת שסתם לא יסתובבו בגן?     

אביגיל סון פלדמן: זה צריך להיות מוחזק אצל המעסיק

אופיר כץ: בואו נתקדם

אופיר כץ:  לא קיבלנו תשובה

נירה לאמעי רכלבסקי: אצל הגננת המובילה

יוסף טייב: הגננת המובילה, מבחינתי היא ידה הארוכה של המעסיק

אביגיל סון פלדמן: אבל היא לא

יוסף טייב: בעלות שיש לו כמה מקומות, את לא מצפה שהבעלים יתחיל להיכנס לתוך הגנים

אופיר כץ: אביגיל, אנחנו לא מסכימים

אופיר כץ:  אביגיל, זה לא מסתובב ואין כאן מידע שמסתובב שאם הוא זולג, אז עכשיו פנטגון

יוסף טייב: בסעיף העונשין יש לנו השלכות

אופיר כץ: הגננת צריכה להציג להורים

אופיר כץ:  אני לא רואה עם זה שום בעיה

אופיר כץ:  אני לא יודע, את סתם מעצימה כאן את האירוע כאילו עכשיו מדובר במסמכים אישיים

אופיר כץ:  יכולה לעבוד או לא יכולה לעבוד - מה הבעיה? מי שלא יכולה, המסמך הזה לא יהיה כי היא לא תעבוד

אופיר כץ:  יש כאן רק אישור שהיא יכולה לעבוד

אופיר כץ:  מה לא בסדר בזה? מה אישי בזה?     

יוסף טייב: אביגיל, אני לא מבין את ההתעקשות

אביגיל סון פלדמן: בסוף המסמך הזה מבוסס על מידע מהמרשם ולא כל אחד יכול לקבל אותו

יוסף טייב: נכון, וגם מי שיעביר אותו למישהו ולא היה צריך להעביר אותו, יש על זה סעיף עונשין

אביגיל סון פלדמן: אין משמעות שזה פשוט שוכב בגן

אופיר כץ: יש משמעות כי אנחנו רוצים שהם יראו את זה להורים שמבקשים

אביגיל סון פלדמן: אז הסיבה כאן היא טכנית

אופיר כץ: אבל אנחנו לא רוצים להרוג את השלטון המקומי שכולם יבואו עכשיו לעירייה ויגידו שרוצים לראות את המסמך

אביגיל סון פלדמן: שהם יוציאו אישור שהמועסקים שם קיבלו אישור משטרה וזה יוחזק בגן

אופיר כץ: לא

אופיר כץ:  הם רוצים לראות את האישור

אופיר כץ: בסדר

אופיר כץ:  עזבו

אופיר כץ:  הבנו, קיבלנו, שמענו

קריאה: בכל גן, הגננת, גם בהגדרה של משרד החינוך, היא מנהלת מוסד

קריאה:  מנהל מוסד, יש לו תיק ויש לו קלסר ויש לו את כל מה שקשור

קריאה:  אין שום מניעה

אופיר כץ: זה מה שאמרתי

אופיר כץ:  משרד החינוך לא מכיר בסמכות

רון כץ: זה נכון מה שאומר משרד החינוך? המנהלת מוגדרת כמנהלת מוסד?     

קריאה: כן

לירון ספרד: מנהלת הגן

לירון ספרד:  היא מנהלת הגן

לירון ספרד:  זה מה שאמרתי, לכל גן יש מנהלת גן

יוסף טייב: אז היא מנהלת המוסד

לירון ספרד: אני מבקש לפרוטוקול שמי שאחראי להעביר את האישור לגבי העובדים שמשרד החינוך לא מעסיק אותם, זה הגוף המעסיק

רון כץ: הסייעות

יוסף טייב: זה השלטון המקומי

לירון ספרד: כן

לירון ספרד:  משרד החינוך לא יכול להפיק את האישורים עבור הסייעות

אופיר כץ: אין בעיה

אופיר כץ:  תדאגו לקבל אותם

אופיר כץ:  אתם לא מפיקים אותם, אתם תדאגו לקבל אותם

לירון ספרד: לא

לירון ספרד:  אני לא רוצה שייווצר כאן נטל הפוך

יוסף טייב: אני מסכים איתך

רון כץ: חלילה לא להעמיס יותר על משרד החינוך

לירון ספרד: זה לא על משרד החינוך

יוסף טייב: אני מסכים עם לירון

יוסף טייב:  האחריות היא על השלטון המקומי והוא ידאג לכך שאותם טפסים יגיעו לגננת

נירה לאמעי רכלבסקי: לירון, איפה זה מופיע בנוסח?     

יוסף טייב: האחריות היא על השלטון המקומי

יוסף טייב:  אני לא יכול להפיל על משרד החינוך

לירון ספרד: שלא ייווצר מצב שיום שסייעת מסוימת לא יכולה להגיע והרשות המקומית שולחת סייעת מחליפה, הגננת תאמר לה שהיא לא יכולה להיכנס לגן בלי האישור

נירה לאמעי רכלבסקי: ואם זאת סייעת מחליפה קבועה?     

לירון ספרד: אני לא אחראי על העסקת הסייעות

לירון ספרד:  הרשות המקומית אחראית על העסקת הסייעות

לירון ספרד:  כאשר הרשות המקומית שולחת סייעת – ואני כל פעם חוזר על זה ואומר שרשות מקומית היא חלק ממוסדות השלטון - מבחינתי יש חזקת תקינות שהם פועלים באופן תקין

לירון ספרד:  כאשר רשות מקומית שולחת סייעת לגן בבוקר, סייעת מחליפה, האחריות היא של הרשות המקומית לדאוג לכל הבדיקות הנדרשות שצריכות להיעשות, כמו שאנחנו בודקים את זה לגבי הגננות המחליפות

אופיר כץ: גם סייעת מחליפה צריכה לעמוד בכל הדרישות

לירון ספרד: מסכים איתך אבל הסייעת המחליפה צריכה להגיע עם האישור לגן בבוקר? בתחילת שנה אבל סייעת מחליפה משתנה

אופיר כץ: מה זה סייעת מחליפה? הבאתם אותה משום מקום? התקשרתם למישהי והיא באה?     

לירון ספרד: לא

חמי לפידור: יכול להיות מצב שעכשיו חסרה לי סייעת בגן איקס

חמי לפידור:  לצורך העניין יש לי גן שיש בו סייעת שנייה וזה דבר שקיים

חמי לפידור:  עכשיו יש לי גן שיש בו שתי סייעות ויש לי גן שבכלל אין בו סייעת כי כרגע הסייעת חולה או בחופשה או התפטרה

חמי לפידור:  היא הודיעה על כך אתמול בערב ועכשיו אני צריך לקחת סייעת

חמי לפידור:  בואו נבין איך זה עובד

חמי לפידור:  היא מודיעה בערב למנהלת הגנים שמחר בבוקר היא לא מגיעה, מכל מיני סיבות

חמי לפידור:  עומדת מנהלת הגנים ומחפשת ב-8:00 בלילה פתרון כדי שלהורים יהיה גן מחר בבוקר

חמי לפידור:  היא לוקחת את הסייעת השנייה בגן מסוים ומעבירה אותה לגן הזה

חמי לפידור:  כך זה עובד

חמי לפידור:  ב-8:00 בלילה

חמי לפידור:  מה אמור לקרות? אני בדקתי את הסייעות האלה

חמי לפידור:  אני מבחינת העירייה מעסיק אנשים וכמו שאני בודק את שאר הדברים, אני מעסיק אותם בצורה מסודרת

אופיר כץ: אז יש לך את האישור של המחליפה

חמי לפידור: אבל אני לא יכול עכשיו לשים 10,000 אישורים בכל גן

חמי לפידור:  יש ניידות

נירה לאמעי רכלבסקי: צריכה להיות סבירות ביישום

חמי לפידור: זה לא עובד כך

חמי לפידור:  אם אני צריך מחר שזה יהיה בגן, יש לי בעיה כי אני לא יודע להגיד בתחילת שנה, אני גם לא יודע להגיד מחר, איזה סייעת נמצאת איפה

חמי לפידור:  תבינו, זאת המשמעות

חמי לפידור:  בשעה 8:00 בערב אני לוקח סייעת ומעביר אותה מגן א' לגן ב', כדי שלהורים יהיה גן

אופיר כץ: אין בעיה

אופיר כץ:  שיהיה ב-א'

אופיר כץ:  היא תעבור אחר כך ל-ב', ג', ד', יחפשו את האישור ונמצא אותו ב-א'

אופיר כץ:  לא צריך להעביר לכל גן

לירון ספרד: בסדר

לירון ספרד:  זה אומר שלא צריך להציג את האישור לאלתר

לירון ספרד:  בניגוד למה שנאמר כאן, למשרד החינוך אין התנגדות רעיונית

לירון ספרד:  אנחנו עכשיו רק רוצים מה שנקרא לחשוב על כל המצבים שקורים מדי יום ולתרחש את זה כדי שהדברים יהיו ברורים, כדי שנוכל לתת לזה מענה במסגרת החקיקה

לירון ספרד:  אם יש סייעת מחליפה בבוקר, אז לא בהכרח יהיה את האישור שלה באותו יום בבוקר

לירון ספרד:  אם יבוא הורה ויגיד שהנה החוק אומר שאתם צריכים להציג לי אישור, מה החוק יגיד לגבי זה שאין לי את האישור, כאשר לגננת אין את האישור? הכול אפשרי

לירון ספרד:  אנחנו חיים את המציאות היום יומית

אביגיל סון פלדמן: אני גם מזכירה שיש סעיף של סייג, שלפעמים החוק עצמו מאפשר תקופה ומן הסתם בטח לא הגננת תדע אם יש או אין ולמה, והאם זה בתוך ה-30 ימים

אביגיל סון פלדמן:  בסוף החוק הזה מבוסס על חובה על מעסיק

אביגיל סון פלדמן:  יש מצבים שבהם המעסיק הוא לא מנהל המוסד

אביגיל סון פלדמן:  במצבים הספציפיים האלה, אני מזכירה שהרבה מאוד מוסדות אלה מוסדות פרטיים, זה אותו בן אדם, המנהל והמעסיק

אביגיל סון פלדמן:  רק במסגרות בהן ההעסקה לא נעשית על ידי מנהל המוסד, במצבים האלה עדיין המעסיק הוא זה שמקבל את האישור והם יפנו למעסיק

אביגיל סון פלדמן:  איך טכנית לעשות את זה? או שהם ינפיקו אישור כללי שהוא יוכל להיות מוחזק בגן או שלא יודעת באיזו דרך יפנו, אבל שוב אני מזכירה שכל הדבר הזה הוסף תוך כדי

אביגיל סון פלדמן:  בטח ובטח לא ליצור עכשיו מצב שמישהו שהוא לא המעסיק ולא האדם עצמו מחזיק אישור משטרה על מישהו אחר

אביגיל סון פלדמן:  שהוא לא קיבל אותו לעבודה

אביגיל סון פלדמן:  אין לו סמכות, אין לו אחריות על ההעסקה שלו

אביגיל סון פלדמן:  בסוף אין לו אחריות על ההעסקה שלו ובכל זאת הוא זה שמחזיק את אישורי המשטרה שלו

אביגיל סון פלדמן:  הרעיון הוא שיש שני גורמים שיכולים לקבל אישור משטרה והם אלה שצריכים להחזיק את האישור

אביגיל סון פלדמן:  אם ההורים צריכים לפנות, שהם יפנו או לאדם או למעסיק והוא יציג

אביגיל סון פלדמן:  איך יעשו את זה טכנית? אמרתי, או שפונים למעסיק או שהמעסיק מנפיק אישור כללי והוא יכול להיות מוחזק בגן

אופיר כץ: שלטון מקומי, אתה מעדיף שאם הורה רוצה הוא יבוא לעירייה או לגן?     

קריאה: פעם בשנה לעירייה, הכי נכון

חמי לפידור: אני לא יודע להגיד כרגע מה הכי נכון

חמי לפידור:  אני שוב אומר שאתם צריכים להבין שמדובר בעשרות אלפי עובדים

חמי לפידור:  כלומר, יש רשויות שמעסיקות אלפי סייעות

חמי לפידור:  זאת המשמעות של זה

חמי לפידור:  מישהו יכול לחשוב על הסיטואציה שעכשיו – סתם דוגמה – יש לי סייעת סבב, מאחר והגנים פתוחים שישה ימים בשבוע, והיא עובדת כל יום בגן אחר

אופיר כץ: אמרתי לך, שים את האישור בגן אחד

נירה לאמעי רכלבסקי: חמי, לא עדיף לכם שיבואו אליכם מאחר שאתם אלה שאחראים שהאישור יהיה בכל גן וגן?      

אופיר כץ: מדברים כאן, משרד החינוך ואתם, כאילו זאת פעם ראשונה שיש אישור שצריך לסייעת או לגננת, כאילו זה משהו שאתם לא מכירים

אופיר כץ:  יש כמה עשרות אלפי סייעות וזאת לא פעם ראשונה שמבקשים מכם מסמך

אופיר כץ:  מה לעשות, זה חינוך של ילדים

חמי לפידור: אף אחד היום לא מבקש מאיתנו מסמכים לגבי העובדים שאנחנו מעסיקים

אופיר כץ: לא צריך מסמך כשהיא מגיעה לעבודה?     

חמי לפידור: היא חותמת על הסכם עבודה, הסייעת עצמה

חמי לפידור:  שוב, ברור שכל עובד חותם כמו כל עובד מדינה

חמי לפידור:  כל עובד במדינת ישראל ממלא טופס 106

חמי לפידור:  יש דברים שאנשים ממלאים וזה נמצא בתיק של העובד אצל אותו מעסיק באופן כללי ולאו דווקא רשויות מקומיות

חמי לפידור:  כאן אנחנו מדברים על גופים שהם גופים ציבוריים שפועלים על פי חוק

חמי לפידור:  אני חושב שהבעיה שהצגתם אותה לכל אורך הדרך נובעת מאותם גופים פרטיים ולא מאותם גופים ציבוריים

חמי לפידור:  אני לא מכיר מקרה אחד שברגע שיש חשד לרבע של דבר, עוד אין כתב אישום אלא תלונה או משהו, לא יושבים ובודקים את הדבר הזה

חמי לפידור:  עושים את כל מה שאפשר לעשות

חמי לפידור:  אין ראש רשות שהגיעה אליו תלונה והוא לא טיפל בה

חמי לפידור:  זה לא דבר שקורה

חמי לפידור:  אם אנחנו יודעים על איזה אירוע, זה לא דבר שמישהו לא עושה איתו משהו

נירה לאמעי רכלבסקי: זה לגבי עובדים שעובדים באופן קבוע בגן ולגבי עובד זמני, אם מתעקשים על הסייעת שבאה באותו יום, להפנות את ההורה למעסיק

יוסף טייב: למעסיק

יוסף טייב:  לשלטון המקומי

נירה לאמעי רכלבסקי: זה רק לגבי העובדים הקבועים

נירה לאמעי רכלבסקי:  בכל זאת יש עובדים קבועים בגן

נירה לאמעי רכלבסקי:  אצלנו הייתה סייעת שש שנים

אופיר כץ: העיקר שיהיה אישור

אופיר כץ:  זה לא משנה, איך שנוח להם שיעשו, העיקר שיהיה אישור

מיטל בק: הדבר הזה יכול לעבוד

מיטל בק:  כאשר התכלית היא הגנה על ילדים, הדבר הזה הוא אפשרי

אופיר כץ: לא סתם אנחנו מתעקשים

אופיר כץ:  תעשו איך שנוח לכם, או המעסיק או הגן

אופיר כץ:  לי זה לא משנה

מיטל בק: יש מחלקת גנים, יש מחלקה לגיל הרך ושם יכולים להיות המסמכים האלה

מיטל בק:  גם לגבי הפרטיים

נירה לאמעי רכלבסקי: לגבי הרשויות המקומיות, השאלה אם אנחנו עושים חריג

אופיר כץ: אין לי בעיה

אופיר כץ:  העיקר שיהיה אישור בגן

יוסף טייב: חמי, זה מקובל עליכם? מי שהיא בדרך קבע, זה יהיה בגן

יוסף טייב:  סייעת מסתובבת, זה יהיה בשלטון המקומי

יוסף טייב:  בסוף אם אני אצטרך להריץ הורה לשלטון המקומי, כמה הורים שהם חרדים לזה יגיעו לשלטון המקומי? 10 אחוזים מכלל הורי מדינת ישראל יגיעו

יוסף טייב:  אלה פירורים

אביגיל סון פלדמן: אנחנו מתנגדים להחזקה בגן

יוסף טייב: שמענו

יוסף טייב:  אביגיל, אמרת את זה מאה פעמים

יוסף טייב:  זה נרשם בפרוטוקול מאה פעמים

יוסף טייב:  אני חולק עליך בסיפור הזה

יוסף טייב:  אני חושב שמנהלת הגן היא בסוף ידו הארוכה של המעסיק

אביגיל סון פלדמן: אבל הגן הוא לא בן אדם שמחזיק

אופיר כץ: אביגיל, סליחה, דנו בזה, אף אחד מחברי הכנסת לא מסכים עם העמדה הזאת

אופיר כץ:  אין שם שום דבר במסמך הזה והוא יכול להיות בגן

נירה לאמעי רכלבסקי: אני רוצה להבין מה סיכמנו

נירה לאמעי רכלבסקי:  אנחנו מכניסים לסעיף את החובה לגבי כל בגיר המועסק או עוסק בעבודה אצלו באופן קבוע?     

אופיר כץ: למה קבוע?     

יוסף טייב: לא

יוסף טייב:  מי שלא קבוע, ילך או לשלטון המקומי או ל-

נירה לאמעי רכלבסקי: ולגבי עובד שנמצא באופן זמני, אפשר לגשת למעסיק המקורי ולא לדרוש את זה מהמנהל

נירה לאמעי רכלבסקי:  או שאנחנו עושים חריג לגבי הרשויות המקומיות

נירה לאמעי רכלבסקי:  צריך לחשוב על זה איך לנסח את זה

יוסף טייב: במידה ואנחנו מחלקים, אנחנו נצטרך גם לקבוע מה נקרא זמני

מיטל בק: צריך לשים לב שיש גם תקופות העסקה זמניות כמו קייטנות, בתי ספר של החופש הגדול

אופיר כץ: לא

אופיר כץ:  זה לא זמני

מיטל בק: כל זה נכלל בסעיף הזה

נירה לאמעי רכלבסקי: לכן אולי צריך לעשות חריג רק לגבי רשויות מקומיות ושהחריג גם יהיה ברור, אם זה המצב עליו אנחנו מדברים

נירה לאמעי רכלבסקי:  אנחנו לא מדברים על מוסד שפועל באופן זמני

נירה לאמעי רכלבסקי:  קייטנה היא מוסד שבהגדרה פועל באופן זמני

נירה לאמעי רכלבסקי:  אנחנו מדברים על עובד שהוא זמני ולא על מוסד שפועל באופן זמני

קריאה: נכון

קריאה: צריך שהכול יהיה בפנים

אופיר כץ: סייעת מתחלפת מוגדרת כסייעת זמנית? מה ההגדרה שלה, של זאת שעוברת מגן לגן?     

חמי לפידור: סייעת מחליפה, היא נקראת סייעת סבב

חמי לפידור:  יש כמה סוגים

אופיר כץ: יש סייעת כזאת שעובדת 10 שנים וזו ההגדרה שלה?     

חמי לפידור: יכול להיות מצב של סייעת סבב שעובדת 10 שנים

חמי לפידור:  התשובה היא כן

נירה לאמעי רכלבסקי: זה נשמע לי מקרה מאוד ייחודי

חמי לפידור: לא

חמי לפידור:  סייעות סבב זה לא דבר ייחודי

חמי לפידור:  20 אחוזים מהסייעות הן סייעות סבב

רון כץ: הבעיה היא לא סייעת סבב אלא הבעיה היא המוקד של משרד החינוך ששולח עכשיו אנשים לגן

רון כץ:  איך אנחנו נמצא את האישור הזה?     

לירון ספרד: האנשים שמגיעים לגן, המחליפות, הן לא גננות

רון כץ: אני מדבר על הגננות והגננים שמגיעים לגן

רון כץ:  הם יגיעו עם האישור הזה ביד?     

לירון ספרד: אין להם את האישור הזה

רון כץ: איך נקבל את האישור הזה?     

לירון ספרד: זה חלק מהבעיות שאנחנו מציפים

רון כץ: אין בעיה

רון כץ:  בוא נפתור אותן

רון כץ:  מה הבעיה לצייד אותם באישור הזה? אתם קולטים אותם לעבודה, שיבואו עם האישור ביד

רון כץ:  מה הבעיה?     

לירון ספרד: הבעיה היא שלפעמים אלה אנשים שבתוך יום - - -     

רון כץ: מה זה בתוך יום? אתם לא מכירים אותם קודם?     

לירון ספרד: יש מצבים שבהם מקבלים מהיום למחר

אופיר כץ: אתה קולט אותם לפני כן לעבודה ולא ביום שאתה שם אותם בגן

אופיר כץ:  הם עוברים איזשהו תהליך כשאתה מקבל אותם למשרד החינוך

לירון ספרד: כשאנחנו מדברים על ממלאי מקום שעתיים, כך זה נקרא, שמגיעים לגן ליום בו גננת נעדרת, בהחלט יש רשימות

לירון ספרד:  עד עכשיו גם היה מאגר

לירון ספרד:  יש אפשרויות של אנשים שעושים להם בדיקה מקדמית

לירון ספרד:  אז האישור יהיה במשרד החינוך

יוסף טייב: אתה מדבר על אותו מאגר של ממלאי המקום? עכשיו נפסקת ההתקשרות איתם?     

לירון ספרד: יש נהלים

לירון ספרד:  הנהלים מחייבים

לירון ספרד:  לשאלתם של חברי הכנסת, הנהלים של משרד החינוך מחייבים בדיקת מידע פלילי מקדימה לפני העסקה של אדם בגן, בכל מוסד

רון כץ: את האישור הזה גם יש לכם, של המחליפים

לירון ספרד: יש מצבים בהם מהיום למחר מגייסים בן אדם

לירון ספרד:  אני לא יודע אם בפרק הזמן הזה - - -     

קריאה: יש מאגר

אופיר כץ: אתה צריך מורה לבית ספר או גננת, אתה רוצה להגיד לי שאתמול ב-8:00 בערב הכרת אותה ולמוחרת בבוקר היא עובדת?      

לירון ספרד: כן

אופיר כץ: מזעזע

לירון ספרד: אבל אלה החיים

אופיר כץ: מה זה אלה החיים?     

יוסף טייב: עד היום היה מאגר

יוסף טייב:  משרד החינוך יצא באיזשהו פיילוט, לפני שנתיים-שלוש

יוסף טייב:  היה מכרז ושתי חברות זכו בו

אופיר כץ:  מהערב עד למוחרת אתה יודע עליה את כל הפרטים?     

לירון ספרד: אנחנו צריכים לשלוח אותה לבדיקת קב"ט ולחזור ולראות שאין עבירות פליליות

אליהו מזור: אני אענה

אליהו מזור:  אני עוסק בזה

אליהו מזור:  זאת אחריות שלי

לירון ספרד: ברשותך, לפני כן כי יושב ראש הוועדה אמר שזכו שתי חברות והכול נשמע כאן יפה

לירון ספרד:  באמת של הדברים, אלה חברות כוח אדם שפשוט שולחות את כל מי שיש להן

לירון ספרד:  זה הסיפור

לירון ספרד:  אני התמודדתי איתן ועם המלחמות ועם החוסר

לירון ספרד:  עבדתי מולן

אליהו מזור: אני עוסק בזה

אליהו מזור:  לפני 30 שנים אני הקמתי את המערכות הממוחשבות האלה

אליהו מזור:  אנחנו עובדים על ה-און ליין לקבל את כל העבירות בלילה ובבוקר אני עם האנשים שלי – לא אני אישית – עוברים על העבירות, על עבירות מין

אליהו מזור:  הייתי בוועדה הזאת ובוועדת החוקה, חוק ומשפט במשך 30 שנים

אליהו מזור:  מדברים על אותם נושאים

אליהו מזור:  אני מצטער חברי הכנסת, בסוף יש את הפעולות

אליהו מזור:  אפשר לחוקק חוק שיעבוד ואפשר לחוקק חוק של יעבוד מבחינת יכולות הביצוע שלו בשטח

יוסף טייב: זו הסיבה שאנחנו כבר בדיון רביעי

יוסף טייב:  אנחנו לא מזלזלים בזה

אליהו מזור: לכן אני חושב שאנחנו צריכים למצוא את הפתרונות שהשטח יעבוד

אליהו מזור:       אני רוצה לומר שכל עובד הוראה שנקלט במערכת החינוך, הוא נקלט בתהליך סדור של כל הבדיקות שלו

אליהו מזור:  הוא לא יכול להיכנס לעבודה אם הוא לא עשה את הבדיקות

רון כץ: את זה אתם מצליחים לעשות ב-12 שעות, מ-8:00 בערב עד למוחרת בבוקר?      

אליהו מזור: אני יכול להמשיך? עכשיו עושים תהליך של קליטה של עשרות מורים

אליהו מזור:  במקרה אשתי היא מפקחת בחינוך מיוחד ועכשיו היא מחפשת בנרות וזה אומר תהליך, לקבל, להכניס למערכות

רון כץ: איך אתם עושים בדיקת קב"ט ב-12 שעות? תסביר לי 

אליהו מזור: אני אמשיך

רון כץ: אתה לא עונה לי לשאלה

אליהו מזור: אני אמשיך

אליהו מזור:  זה תהליך אחד

אליהו מזור:  תהליך שני הוא המורים המחליפים

אליהו מזור:  לטובת המורים המחליפים

אליהו מזור:  זה לא משנה כרגע אם זה בתחילת השנה או באמצע השנה

אליהו מזור:  אני מדבר על מנהלי בתי ספר

רון כץ: אני מדבר על גננת

רון כץ:  גננת מחליפה

רון כץ:  אתה לא עונה לשאלה

רון כץ:  אנחנו מדברים רק על להגן

רון כץ:  אתה יכול להסביר איך הולך התהליך?     

אליהו מזור: אני מסביר

אליהו מזור:  אי אפשר לא לתת לדבר

אליהו מזור:  אני אדבר גם על הגנים אבל קבלו את כל המידע

אליהו מזור:  מנהלי בתי ספר לא יכולים להעסיק ממלא מקום שעתי בלי להזין אותו לתוך המערכת, אם הוא חדש

אליהו מזור:  אם הוא נכנס למערכת, למנהל בית הספר יש צג והוא יכול לראות וי ירוק או אדום

אליהו מזור:  נניח אני חייל, השתחררתי מהצבא ועכשיו אני רוצה להיות ממלא מקום

רון כץ: עדיין אתה לא עונה על השאלה שלנו

אליהו מזור: אני הולך לגני הילדים

אליהו מזור:  גננות, כנ"ל

אליהו מזור:  כל עובד הוראה של משרד החינוך שעובד בתהליך כגננת, הוא נכנס לתוך המאגר הזה

אליהו מזור:  הם המועסקים שלנו

אליהו מזור:  כלומר, לא יכולה להיות גננת שאיננה

אליהו מזור:  אין דבר כזה גננת מתחילה לעבוד מאתמול בלילה

אליהו מזור:  גננת שחסרה כי היא חולה ולא מוצאים גננת מחליפה ורוצים שהסייעת תנהל את הגן לאותו יום למוחרת, היא מתוך מאגר הסייעות שקיים ואם הוא בדוק, הוא בדוק בשלטון המקומי, ברשות המקומית

אליהו מזור:  זה הפתרון הנקודתי לאותה שעה, 8:00 בלילה

אליהו מזור:  אין כזה דבר שגננת נולדה אתמול בלילה ועכשיו בואי תתחילי לעבוד מחר בבוקר, תחתמי ב-6:00 בבוקר

אופיר כץ: תודה

אופיר כץ:  זה מה שנאמר לנו לפני שלוש דקות

נירה לאמעי רכלבסקי: עדיין אנחנו צריכים לתת מענה להצגה בגן

נירה לאמעי רכלבסקי:  השאלה אם הורה מגיע בבוקר ורואה סייעת חדשה שהוא לא מכיר, מה היא החובה של הגננת המובילה כלפי אותו הורה שמגיע ודורש עכשיו לראות את אישור המשטרה שלה

נירה לאמעי רכלבסקי:  באופן עקרוני אולי לא הספיקו בלילה להעביר את האישור שלה

רון כץ: או של הגננת המחליפה

נירה לאמעי רכלבסקי: או של הגננת המחליפה

קריאה: אני אגיד לכם מה קורה בשנת 2023

קריאה:  האישור יהיה אצל המעסיק, מי שתבחרו שיהיה המעסיק

קריאה:  היא תשלח או תמונה או דרך אחרת והורה יוכל לראות

נירה לאמעי רכלבסקי: אבל עד סוף היום היא מטפלת בילדים והיא צריכה לתת עכשיו מענה להורה

אופיר כץ: אבל יש לנו את ה-30 ימים, לא?      

אביגיל סון פלדמן: אני מזכירה שבמצבים בהם כדין אין אישור, זה יכול להתפרש כאילו לעובד אין אישור

אביגיל סון פלדמן:  זה גם יכול לייצר סוג של מקרי שיימינג כאלה שלמישהו בצדק אין אישור כי הוא בתוך ה-30 ימים ולא בגלל שמהותית אין לו אישור

נירה לאמעי רכלבסקי: גם טכנית אם יש לו אבל לא מספיקים עד סוף היום לקבל את האישור

נירה לאמעי רכלבסקי:  את זה צריך לקבוע

נירה לאמעי רכלבסקי:  אם אנחנו בכלל מצפים מגננת שמבקשים ממנה באותו יום להראות את האישור באופן מיידי

נירה לאמעי רכלבסקי:  נניח שזה לא נמצא בקלסר כי הוא באמת נמצא ב-30 ימים שהמשטרה עוד לא הנפיקה לו את זה או בתקופה של ה-30 ימים שאנחנו נותנים גרייס לפני האחריות הפלילית

נירה לאמעי רכלבסקי:  מה עכשיו הגננת צריכה לעשות? אלה מצבים שיכולים לקרות

נירה לאמעי רכלבסקי:  האם היא אומרת שהיא תברר בסוף היום ותודיע להורה למוחרת? השאלה משתנה אם אנחנו מדברים עכשיו על סייעת קבע בגן או אותה סייעת שתגיע אפילו רק ליומיים הקרובים

נירה לאמעי רכלבסקי:  אני חושבת שבאופן סביר אם הורה מבקש לראות לגבי עובד קבע, הגננת יכולה לגשת לקלסר באותו רגע, אבל אם זה לא נמצא שם כי הודיעו לה שיש בעיות, אני לא חושבת שהיא חייבת באותו רגע להפסיק לעבוד בגן ולטלפן לרשות המקומית ולשאול מה הסטטוס של אישור משטרה של הסייעת הזאת

אופיר כץ: למה שלא יהיה לה אישור לגבי הסייעת אם היא עובדת בגן?     

נירה לאמעי רכלבסקי:  יכול להיות שלגביה אמרו שזה אמור להגיע, העירייה לא הספיקה להעביר וכולי

יוסף טייב: זו האחריות שלה

אופיר כץ: זה לא עסק של אלפי עובדים

חמי לפידור: זה עסק של אלפי עובדים

אופיר כץ: כל גן הוא בפני עצמו

חמי לפידור: עיריית ירושלים מעסיקה 6,000 סייעות

אופיר כץ: מה הבעיה עם זה?     

חמי לפידור: אין שום בעיה

חמי לפידור:  מישהו צריך עכשיו לקום ולהתחיל להריץ אישורים

אופיר כץ: כן

אופיר כץ:  אני עכשיו סיימתי שיחת טלפון עם ראש עיר שצופה בנו והוא אומר לי שהוא לא מבין מה אנחנו רוצים, שאם יאמרו לו כן, מחר בבוקר הוא הראשון בפיילוט, באהבה

חמי לפידור: בשמחה

חמי לפידור:  מישהו מתקצב אותנו על זה?         

אופיר כץ: למה צריך לתקצב אותך על זה? זה בעירייה

אופיר כץ:  העירייה לוקחת את זה על עצמה

חמי לפידור: מה זה לוקחת את זה על עצמה? זה דבר שמצריך עוד כוח אדם

אופיר כץ: למה צריך עוד כוח אדם? עלמה כוח אדם?     

חמי לפידור: מה זה למה? מישהו צריך לתפעל את זה

אופיר כץ: מה לתפעל? לתפעל את מה? יש אגף גני ילדים

אופיר כץ:  מה אתה צריך שהוא יתפעל כדי להוציא טופס?     

רון כץ: על הטופס שמגיע אליך פעם בשנה אתה רוצה תקציב לתפעול?     

חמי לפידור: לא

חמי לפידור:  אני עכשיו שלחתי סייעת ב-8:00 בלילה כי יש לי בעיה והיא תעבור מגן א' לגן ב', כדי שמחר בבוקר הגן הזה ייפתח כדי שההורים יוכלו ללכת לעבודה ויהיה גן לילדים

חמי לפידור:  הקפצתי סייעת ממקום למקום

חמי לפידור:  מה קורה בבוקר?      

אופיר כץ: לא הבנתי את הבעיה

יוסף טייב: האישור נמצא בנקודה א'

רון כץ: האישור אצל המעסיק

רון כץ:  מה הבעיה?     

אופיר כץ: מבחינתכם סייעת קבועה בגן

נירה לאמעי רכלבסקי: אני רוצה להציע פתרון

נירה לאמעי רכלבסקי:  ברגע שהורה מבקש מגננת אישור משטרה לגבי סייעת קבע, מחובתה של הגננת לגשת לקלסר, לפתוח אותו, האישור נמצא וחובתה להראות אותו להורה

רון כץ: בסך הכול מדובר על שלושה-ארבעה אנשים

נירה לאמעי רכלבסקי: במידה והיא לא קיבלה את האישור מהעירייה, כי אני רוצה להטיל עליה את האחריות לקבל את האישור מהעירייה, היא אומרת לאותו הורה שלגבי העובד הזה אין לה את אישור ההעסקה בתיק, היא לא קיבלה אותו, אנא פנה לרשות המקומית

אופיר כץ: לא

אופיר כץ:  כולם יפנו לרשות המקומית

אופיר כץ:  אף אחד לא ידאג לקבל את זה

אופיר כץ:  זאת אחריות שלה לקבל

נירה לאמעי רכלבסקי: לא

נירה לאמעי רכלבסקי:  האחריות של הרשות המקומית שזה יהיה בגן

לירון ספרד: זאת לא יכולה להיות אחריות שלה

רון כץ: אנחנו תכף נעשה שזאת תהיה אחריות שלה

נירה לאמעי רכלבסקי: אם זה נמצא בגן, היא חייבת לגשת לקלסר ולהראות

רון כץ: זה ברור

לירון ספרד: אי אפשר להטיל את האחריות על גננת שהיא לא המעסיק של הסייעת לקבל את האישורים

לירון ספרד:  אני מסכים שהמעסיק צריך להעביר את האישורים למנהלת הגן

רון כץ: היא תפנה לעירייה

רון כץ:  כמו שהיא עובדת בשוטף מול אגף גני ילדי בכל עירייה, כמו שהיא מדברת איתם על זה שהיא צריכה צבעים, שהיא צריכה חומרים והיא צריכה כל דבר ברמה היום יומית – כך היא גם תפנה אליהם ותאמר להם שהיא רוצה שיהיה לה את כל החומרים בקלסר

לירון ספרד: מצוין

לירון ספרד:  אנחנו מסכימים אבל נירה לא ציינה את המצב על הסייעת הקבועה שיהיה לה את האישור

רון כץ: דיברנו על הקבועה

לירון ספרד: הסייעת הקבועה, בחוק נכתב שהמעסיק יעביר למנהלת המוסד

רון כץ: על זה דיברנו

רון כץ:  על הקבועה

לירון ספרד: אנחנו עכשיו רק רוצים לתת את הנקודה לגבי המקרים בהם אין את האישור לגבי עובדת זמנית או לגננת מחליפה

אופיר כץ: אם כן, לגבי הקבועה אנחנו מסודרים

לירון ספרד: על פניו כן

נירה לאמעי רכלבסקי: אם לגבי הקבועה זה לא נמצא בקלסר?     

רון כץ: זאת תהיה אחריות שלה

יוסף טייב: היא פתחה בתחילת שנה

יוסף טייב:  30 ימים, מבחינתי הסייעת הזאת לא צריכה להיות בגן

נירה לאמעי רכלבסקי: אם היא ביקשה את זה בתחילת השנה והרשות המקומית לא העבירה?     

יוסף טייב: האחריות על המעסיק

לירון ספרד: במקרה כזה הגננת מכניסה אותה בבוקר לגן או לא?     

יוסף טייב: אם נקבע בחוק שתוך 30 ימים השלטון המקומי צריך להעביר את זה לגננת, אחרי 30 ימים הוא לא העביר לגננת – אכן הגננת לא צריכה להכניס את אותה סייעת לגן

רון כץ: בדיוק

רון כץ:  ואז בדרך נס אתם תראו שכל האישורים יגיעו

יוסף טייב: הם ידעו שאם אין את האישור, הגן לא נפתח

לירון ספרד: אנחנו רוצים לתת מענה למצב שבו אין נקודתית אישור

לירון ספרד:  מצב שבו אין אישור נקודתי לגננת מחליפה, כלומר, לממלאת מקום שעתית שהמשרד מעסיק אותה או לסייעת מחליפה שהרשות המקומית מעסיקה אותה ולמצוא מנגנון שמאפשר הצגת האישור לא באותה נקודה

נירה לאמעי רכלבסקי: היא מפנה לרשות המקומית

לירון ספרד: או למשרד החינוך

יוסף טייב: או למשרד החינוך

לירון ספרד: מדובר על גננות מחליפות

נירה לאמעי רכלבסקי: אם הורה מגיע ובגן יש סייעת שהוא לא מכיר אותה והוא רוצה לגביה אישור, הגננת מפנה אותו לרשות המקומית או למשרד החינוך

יוסף טייב: יש היום מיילים

יוסף טייב:  היא שולחת מייל, תוך 30 ימים משרד החינוך צריך להציג

אופיר כץ: למי היא פונה למשרד החינוך?     

קריאה: לפיקוח

רון כץ: אבל הפיקוח הוא פיקוח מחוזי

רון כץ:  הורה בעפולה, לאן הוא צריך לנסוע כדי לראות את האישור?     

לירון ספרד: אנחנו מדברים עכשיו על האישור של הגננת המחליפה

רון כץ: כן, איפה הוא רואה אותו?     

לירון ספרד: מבחינתי אם לצורך העניין הייתה החלפה מסוימת בגן ובאותו בוקר הגננת המחליפה לא הגיעה עם אישור כי לא היה סיפק בידיה שיגיע האישור - - -     

רון כץ: אז אנחנו שולחים את ההורה, אבל לאן?     

לירון ספרד: אתם מדברים על באותו בוקר? אני רוצה מנגנון

רון כץ: כן

רון כץ:  המחליפה

רון כץ:  ברגע שהיא מוגדרת כגננת מחליפה, יש לה אישור

רון כץ:  נכון? הוא נמצא אצלכם

אליהו מזור: כן

אליהו מזור:  ברור

לירון ספרד: היא הייתה אמורה להיבדק במערכות של המשרד

רון כץ: ואמור להיות אישור כזה

אופיר כץ: האישור קיים

אופיר כץ:  הבעיה אם רק אפשר להראות אותו באותו רגע או שהיא תראה את זה אחר כך

לירון ספרד: נכון

אופיר כץ: אם האישור קיים, אין חובה שהוא יהיה באותו יום

רון כץ: השאלה לאן שולחים אותו לראות

לירון ספרד: שאפשר יהיה להעביר את האישור הזה למוחרת

אופיר כץ: זה מצוין

לירון ספרד: אנחנו לא רוצים לטרטר הורים אבל אני רוצה להסביר שיהיו מצבים, כי אלה החיים, שלא יהיה באותו בוקר שמישהו מבקש את האישור והוא יהיה

לירון ספרד:  אז, לגבי המקרים האלה, אנחנו מבקשים שהות של מספר ימים כדי להציג את האישור לגבי אותו עובד

יוסף טייב: מוסכם

אופיר כץ: זה בסדר גמור

רון כץ: אין בעיה

נירה לאמעי רכלבסקי: השאלה אם החריג הזה חל רק על גני ילדים

נירה לאמעי רכלבסקי:  הסעיף הזה חל עכשיו על כל המוסדות

יוסף טייב: נכון

נירה לאמעי רכלבסקי: אנחנו לא מחילים אותו עכשיו על קייטנה

אופיר כץ: מה שהוא אמר

נירה לאמעי רכלבסקי: אנחנו מדברים כרגע על גננת וסייעת

קריאה: מה שקשור לקייטנות, תכניסו לחוק הקייטנות

נירה לאמעי רכלבסקי: אבל החוק הזה חל על כל המוסדות האלה באופן עקיף

נירה לאמעי רכלבסקי:  לא מתקנים את כל החוקים לגבי קייטנות אבל הוא חל על קייטנה

אופיר כץ: אני אגיד לך על מי הוא חל

אופיר כץ:  הוא חל על מי שבתוך החוק, הגננות הזמניות והסייעות שהוא אמר עליהן שהן או זמניות או בסבב

נירה לאמעי רכלבסקי: לגבי העניין הזה, הגננת אחראית להשיג את האישור יום למוחרת?     

אופיר כץ: זה תלוי

נירה לאמעי רכלבסקי: היא אומרת להורה שהאישור נמצא ברשות המקומית לפי העניין, או במשרד החינוך, הנה מספר הטלפון, פנה אליהם

אופיר כץ: במקרה הזה זה לא חייב להיות באותו רגע

אופיר כץ:  אם זה בהגדרה של הזמני או סבב, זה לא חייב להיות באותו רגע

רון כץ: אנחנו אומרים תוך 24 שעות

רון כץ:  שיהיה את הזמן

נירה לאמעי רכלבסקי: אם הגננת אומרת להורה בעניין הזה תפנה בבקשה לרשות המקומית כי זה אצלה , אז היא מסירה את זה ממנה

רון כץ: אבל היא לא אומרת לו את זה

רון כץ:  הוא אומר אין בעיה, שהגננת תפנה אליהם, היא תפנה למעסיק ותקבל את זה תוך 24 שעות

נירה לאמעי רכלבסקי: הגננת תפנה למעסיק

רון כץ: כן, וזה בסדר

רון כץ:  אין בעיה

רון כץ:  זה לגיטימי

רון כץ:  מי שהיא מחליפה, ברור שלא לכולם יהיה איך שהיא באה עם זה ביד

נירה לאמעי רכלבסקי: השאלה אם זה לא מטיל נטל

נירה לאמעי רכלבסקי:  אם זה נמצא, שההורה פשוט ישלח את המייל למשרד החינוך

רון כץ: הורה לא יודע למי לפנות

רון כץ:  הגננת יודעת

אופיר כץ: גם משרד החינוך לא יוכל להעביר את זה לאזרחי

אופיר כץ:  עזבו

אופיר כץ:  שזה יהיה מול הגננת

קריאה: אנחנו רוצים לפשט את המנגנון מול ההורים

קריאה:  צריך לזכור שהם קהל היעד שלנו

אופיר כץ: גם משרד החינוך אחר כך לא יוכל להעביר את זה להורים

אופיר כץ:  יהיה בלגאן עם זה

אופיר כץ:  מול הגננת הוא יודע לעבוד

אופיר כץ:  זה צריך לעבור לגננת והגננת תציג להורה

נירה לאמעי רכלבסקי: כלומר, בסוף היום זה עליה     

אופיר כץ: כן

נירה לאמעי רכלבסקי: עליה לפנות למשרד החינוך או לרשות המקומית

אופיר כץ: כן

לירון ספרד: מי זאת "עליה"?     

אופיר כץ: הגננת

אופיר כץ:  כדי שההורים לא יפנו אליכם

יוסף טייב: הגננת תפנה אליכם ותבקש את האישור

אופיר כץ: ויש לה זמן של 24 שעות

אופיר כץ:  זאת לא בעיה, זה לא יהיה באותו יום אלא יהיה למוחרת

לירון ספרד: 24 שעות זה מעט

אופיר כץ: 48 שעות

לירון ספרד: הכול אפשרי

לירון ספרד:  אנחנו צריכים לראות איך מייצרים את הטכניקה ואיך זה עובד

שי פירון: צריך לחשוב גם על יתר המוסדות

שי פירון:  יש גם קייטנות ומועדוניות

אליהו מזור: אני אתן תשובה לזה

אליהו מזור:  לגבי גננת קבועה, יש לנו מנגנונים גם טכנולוגיים ואנחנו נבדוק איך לעשות את זה בצורה כזו או אחרת ואנחנו נציע את ההצעה הטכנית

אליהו מזור:  בסופו של דבר רוצים למצוא פתרון

אליהו מזור:  עשינו את זה עם החוק להיעדר עבירות מין וכולי

אליהו מזור:  לגבי כל המתחלפות למיניהן, אני מדבר על גננות ולא על סייעות, נעשה בחינה, לא משפטית אלא טכנית, איך אפשר לעשות את זה, איך אפשר לייצר את זה כאשר המטרה היא לא לטרטר הורים ומצד שני לא להכביד על הגננת

אליהו מזור:  יש כאן מתח בין שני דברים שאנחנו צריכים לתת פתרון מעשי, אמיתי ונכון

נירה לאמעי רכלבסקי: במקרה הזה הגננת פונה למעסיק בתוך 48 שעות, אנחנו גם נגדיר את זה כי אם זה יום שישי בצוהריים, אין לה למי לפנות

נירה לאמעי רכלבסקי:  אם בכלל זה יום שישי אין לה למי לפנות

יוסף טייב: זה יהיה ביום שני בבוקר

אופיר כץ: אפשר לתת יותר זמן

יוסף טייב: במידה ויש חג, שלושה ימים או שבוע

יוסף טייב:  עם זה אפשר להתמודד

נירה לאמעי רכלבסקי: אפשר להגיד שזה יומיים, לא כולל שבת וחג

נירה לאמעי רכלבסקי:  היא מבחינתה פנתה מעסיק ואמרה שההורה ביקש ועכשיו מה קבוע הזמן בו המעסיק צריך להעביר לה את האישור?     

אביגיל סון פלדמן: החוק אומר שהוא רשאי לבקש

אביגיל סון פלדמן:  אני לא חושבת שצריך בכלל להיכנס כאן לשעות

אביגיל סון פלדמן:  נראה לי חורג לחלוטין

נירה לאמעי רכלבסקי: אני מסכימה שהעניין הוא שלא חייבים להראות באותו רגע

אליהו מזור: אם היא גננת מחליפה שעברה את כל תהליך הקליטה במערכת החינוך, יהיה לה את האישור מבעוד מועד

אליהו מזור:  אין מצב שהיא תקום ב-12:00 בלילה ותחליט להיות גננת

רון כץ: אנחנו שמחים לשמוע על כך

אליהו מזור: כל אותם מחליפים שאין להם את התהליך ולא עברו את התהליך כי לא רוצים לסגור את הגן, השלטון המקומי - - -     

נירה לאמעי רכלבסקי: השאלה מה קורה במועדונית או בצהרון

שי פירון: יש גם קייטנות

שי פירון:  בתי חולים

נירה לאמעי רכלבסקי: ברור

נירה לאמעי רכלבסקי:  הסעיף הזה מאוד רחב

אליהו מזור: שום מידע, לא על קייטנות, בטח לא על הקייטנות הפרטיות

אליהו מזור:  יש נהלים שכתובים שהם צריכים להציג אך ורק את היעדר עבירות המין

אביגיל סון פלדמן: אני מזכירה שבעבירות מין אין את הסעיף הזה

אביגיל סון פלדמן:  החובה היא על המעסיק

קריאה: אם כבר מזכירים את זה, אנחנו בהחלט חושבים שצריך להוסיף את זה שם

קריאה: אני רואה שהסעיף רק הולך ומסתבך

נירה לאמעי רכלבסקי: השאלה מה קורה עם קייטנה שהביאה באותו יום עובד מחליף

יוסף טייב: קייטנה פרטית?     

נירה לאמעי רכלבסקי: כן

קריאה: משרד החינוך הוא לא המעסיק בקייטנות

נירה לאמעי רכלבסקי: אני לא מדברת על משרד החינוך אבל יש קייטנה פרטית בחופש הגדול שהביאה באותו יום מחליף

שי פירון: הסיטואציה בה מנהל קייטנה, ואני לא יודע מה זה מנהל קייטנה, זה יכול להיות גם טין אייג'ר שהוא מנהל את הקייטנה, הוא זה שיקבל מהמעסיק הגדול

שי פירון:  תחשבו, זה פחות מוסדר מאשר היחס בין הרשות המקומית לבין הגננות שלה

יוסף טייב: זה כמו גן פרטי

יוסף טייב:  מה ההבדל? מה קורה עם גן פרטי?     

שי פירון: אני באמת לא יודע

נירה לאמעי רכלבסקי: כאן נכנס הסייג של ה-30 ימים

יוסף טייב: האחריות על מעסיק או על המנהל עצמו או על הגננת שהיא בעצמה מעסיקה את עצמה לארגן את האישור

קריאה: וזה כרגע דרך משרד החינוך

קריאה:  הם בודקים

קריאה:  לנו אסור לדרוש את הדבר הזה

קריאה:  רק דרך משרד החינוך

קריאה:  יש לנו רישום במערכת בפורטל שאנחנו מגישים ברישיון הפעלה את הנתונים על כל עובד ועובד, והם נותנים לנו את האישור שהכול בסדר

יוסף טייב: אבל האחריות היא עליך

קריאה: האחריות עלינו

קריאה:  כמנהל מעון, גם אנחנו נבדקות בכל הרשימה וכל מי שבא במגע בגן – אם אלה מחליפות, אם אלה מפעילי חוגים, אם אלה אנשי תחזוקה – כולם רשומים בדף הזה ואנחנו מחויבים לקבל אישור פלילי על כל אחד ואחד מהם

אליהו מזור: הם מעבירים דרך הרישוי, בעת קבלת הרישוי, וזה מגיע לאותה יחידה אצלי ועושים את הבדיקה

יוסף טייב: גם לגבי ממלא המקום זה עובד כמו שעובד ברגיל?     

אליהו מזור: אם הם שולחים

אליהו מזור:  שוב, אני מנסה לעשות הבחנה בין פעם ראשונה שהיא נותנת רישיון או פתיחת שנה כמו שאומרים בפשט של החוק, לבין החיים של 365 ימים

אליהו מזור:  התחלופה היא בלתי נסבלת

אליהו מזור:  האם אותה בעלות כן שלחה או לא שלחה, למוחרת בבוקר היא צריכה סייעת במעון

קריאה: בסדר, אבל גם אצלכם זה אותו הדבר

קריאה: השאלה למה אי אפשר להחזיק בגן אישור כללי ולא אישורים פרטניים

נירה לאמעי רכלבסקי: ברגע שקבענו כלל לגבי עובדת זמנית, השאלה מה קורה לגבי עובד הקבע כאשר מתבקש ביום מסוים מהגננת להציג אישור

לירון ספרד: אני חושב באופן כללי שמקום שאין באותו רגע את האישור, צריך ליצור מנגנון שאומר שאם אין באותו רגע את האישור, תוך זמן סביר להציג אותו

אביגיל סון פלדמן: הוא לא נכנס לקבועי זמן

אביגיל סון פלדמן:  זה לא רלוונטי

אביגיל סון פלדמן:  הסעיף נועד לאפשר לבקש

אביגיל סון פלדמן:  יש שני גורמים שיכולים לקבל אישור מהמשטרה והורה הוא לא אחד מהם

אביגיל סון פלדמן:  הוא רשאי לבקש שיציגו לו

אביגיל סון פלדמן:  זאת תכלית הסעיף

אביגיל סון פלדמן:  אתם מייצרים כאן רגולציה שלמה על גבי רגולציה

אביגיל סון פלדמן:  אני לא חושבת שזה נכון

אביגיל סון פלדמן:  שוב, כמו שאמרתי, האישורים צריכים להיות מוחזקים אצל המעסיק או אצל האדם עצמו ובגן, לדעתי, לכל היותר אישור כללי

אביגיל סון פלדמן:  שוב, אני אבדוק אצלנו

שי פירון: אני יכול להעיר משהו לגבי האישור המקביל, מה שנקרא אישור הבייבי-סיטר? אני מבין שהדבר הזה נכנס

שי פירון:  אנחנו חשבנו שהדבר הזה קצת בעייתי אבל לפחות בסעיף קטן (ב) כאשר מדברים על ההצהרות בהקשר הזה, צריך להתאים את ההצהרות להגדרה בסעיף 4(א)(2)

שי פירון:  זאת אומרת, שלא יצא מצב שההצהרה היא לעבודה כללית עם הילד להבדיל מהעסקה באופן קבוע או סדיר בטיפול

נירה לאמעי רכלבסקי: הוספנו באופן קבוע או סדיר

שי פירון: מה שכתוב בסעיף 4(א)(2), הוא צריך לבוא לידי ביטוי גם בנוסח של ההצהרות

נירה לאמעי רכלבסקי: ב-(ב)(2)

שי פירון: כן

שי פירון:  ב-(ב)(1) ו-(2)

שי פירון:  כדי שיהיה ברור שאנחנו מדברים על הקשר הקבוע והסדיר ולא לכל עבודה

נירה לאמעי רכלבסקי: אני מקריאה את (ב)

נירה לאמעי רכלבסקי:  מאחר שאנחנו מעדיפים להשאיר את הסעיף של הצגת האישור פתוח ליישום סביר, נקרא לו כך, עם החריג לגבי סייעת עובדת זמנית בגן ילדים שעדיין יחול

יוסף טייב: כן

יוסף טייב:  יחול

יוסף טייב:  ודאי

נירה לאמעי רכלבסקי: עכשיו צריך להעיד באיזה אופן על הכלל כי לא קבענו משהו בסעיף הכללי

נירה לאמעי רכלבסקי:  אמרנו שזה יהיה סעיף שייושם באופן סביר

נירה לאמעי רכלבסקי:  אני מניחה שגם לגבי הסייעת המחליפה, צריך להשאיר את זה ליישום סביר

נירה לאמעי רכלבסקי:  אם נכנסנו לפירוט בחוק שנותן שעות - - -     

קריאה: לא כדאי להכניס שעות לתוך החוק

קריאה:  בסופו של דבר כל זה הוא עניין של יישום סביר

לירון ספרד: שכל ההצגה תהיה בתוך פרק זמן סביר

אביגיל סון פלדמן: כל התכלית היא בסך הכול שאפשר יהיה להציג

לירון ספרד: אז אנחנו פותרים גם את העניין של המחליפות

נירה לאמעי רכלבסקי: אני מסכימה וזו הייתה גם דעתי מהתחלה, כשהתחילו הקשיים לגבי מתי מציגים

לירון ספרד: שייאמר שהאישור יוצג בתוך פרק זמן סביר

קריאה: מה זה זמן סביר?     

לירון ספרד: היום הוא מצומצם

אביגיל סון פלדמן: חשוב לי להדגיש משהו כי לדעתי זה כבר חורג למקומות שבאמת יהיה כאן קושי משפטי משמעותי

אביגיל סון פלדמן:  ההורים הם לא גורם מפקח

אביגיל סון פלדמן:  אין להם סמכות פיקוח

רון כץ: נכון

רון כץ:  זה מה שאנחנו אומרים

רון כץ:  אנחנו אומרים שהגננת צריכה לדאוג לזה

יוסף טייב: אנחנו רק רוצים שתהיה להם אפשרות לראות את האישור

אביגיל סון פלדמן: צריך להיזהר כאן

אביגיל סון פלדמן:  להטיל עכשיו סמכות לדרוש מידע שהוא בעצם סוג של סמכות דרישת ידיעה ממסמכים, סמכות פיקוח על כל הורה, זה כבר חורג למקומות

אביגיל סון פלדמן:  מה שהסעיף כרגע נועד לעשות זה לאפשר להם לראות את האישור כי אחרת הם לא יכלו לראות אותו

אופיר כץ: נכון

אופיר כץ:  זה מה שאנחנו רוצים

אביגיל סון פלדמן: מכאן ועד לקבוע תוך כמה זמן חייבים להציג להם, זה כבר הופך להיות סמכות פיקוח

אופיר כץ: זה תוך כמה זמן חייבים לתת לגננת

אופיר כץ:  לא להורים

אופיר כץ:  ההורים צריכים לקבל את זה תוך זמן סביר

אופיר כץ:  הגננת צריכה לקבל את זה תוך 24 שעות

אביגיל סון פלדמן: אני אומרת שהסעיף נועד לאפשר להם לראות את זה

אביגיל סון פלדמן:  ברגע שאנחנו מדברים כאן על כך שהורה יכול לדרוש לקבל ידיעות, זאת כבר סמכות שלטונית

אופיר כץ: אבל זה לא ההורה

אופיר כץ:  זאת הגננת

אופיר כץ:  יש כאן בלבול

אופיר כץ:  אנחנו אומרים שהגננת צריכה לקבל תוך 24 שעות מהמעסיק שלה

אופיר כץ:  ההורה צריך לקבל תוך זמן סביר ממנה ולראות את זה

אופיר כץ:  ההורים לא דורשים מסמכים מהמעסיקים

אופיר כץ:  הגננת דורשת

אופיר כץ:  ההורים עובדים מול הגננת

אופיר כץ:  אנחנו לא עושים כאן עכשיו מעקף גננת

אביגיל סון פלדמן: ברגע שנכנסים כאן לקבועי זמן, זה לפחות נראה כמו הטלת חובה להציג מסמכים להורים

רון כץ: אז מה תעשי? ההורה פונה לגננת ומבקש לראות את המסמך

אביגיל סון פלדמן: החוק מאפשר להציג אבל ברגע שהופכים את זה לחובה להציג תוך איקס זמן, זה בעצם סוג של סמכות פיקוח

רון כץ: ואם לא, למה שתציג?      

יוסף טייב: בואו נקבור את החוק וזהו

רון כץ: בדיוק

רון כץ:  אז אין חוק

יוסף טייב: זאת מהות החוק

אביגיל סון פלדמן: היום אין את אישורי המשטרה

יוסף טייב: גם היום הם לא יכולים להיות מועסקים כי הם נבדקים על ידי השלטון המקומי וגם על ידי משרד החינוך

יוסף טייב:  אני צריך את החוק כי התברר שאכן הדברים לא נעשו כמו שצריך

אביגיל סון פלדמן: על המוסדות הפרטיים אין בכלל את הבדיקה

אביגיל סון פלדמן:  מכאן ועד לקבור את החוק בגלל סעיף שבכלל לא היה אפילו בהצעת החוק

רון כץ: אביגיל, אנחנו אתמול ישבנו בוועדה אחרת שאופיר ניהל וישבה אימא שסיפרה שבמקרה שלה שהגננת תקפה את הבת שלה, ההליך עדיין מתנהל והיא עברה לעבוד בגן בתל אביב, תוך כדי שההליך מתנהל

רון כץ:  לכן החוק הזה קיים ולכן צריך זמן סביר

רון כץ:  לכן אנחנו נעמוד על כך

רון כץ:  אני מבין את החששות המשפטיים

רון כץ:  אני מבין

רון כץ:  עם זאת, טובת הילדים גוברת במקרה הזה

רון כץ:  אני מבין את הצד שלך אבל אני חושב שמשרד החינוך, מצאנו פתרון שהוא סביר

רון כץ:  הגננת תעבוד מול המעסיק, ההורים יעבדו הגננת, יהיה זמן סביר להציג לשניהם את המסמכים, זמן סביר שהגננת תקבל, זמן סביר שההורים יקבלו ואנחנו נקצוב את זה בזמן כי אחרת החוק הזה לא שווה כלום

אביגיל סון פלדמן: שוב, ככל שזו סמכות לדרוש מידע, לדעתי זאת כבר סמכות שלטונית, סוג של הפרטה של סמכות להורים

רון כץ: לגננת

אביגיל סון פלדמן: לא

אביגיל סון פלדמן:  גם להורים

אופיר כץ: ברור, כי זה החוק

אופיר כץ:  החוק הוא להציג את המסמך להורים

נירה לאמעי רכלבסקי: הזמנים שחבר הכנסת רון כץ מדבר עליהם, זה תוך כמה זמן הגננת צריכה לפנות למעסיק

רון כץ: בדיוק

לירון ספרד: כל עוד הכול מתבצע בתוך זמן סביר, לא צריך לרדת לרמת תוך 24 שעות או 48 שעות

אופיר כץ: מה זה זמן סביר? כמה זמן זה זמן סביר? יום? יומיים? שלושה ימים? כמה זמן זה זמן סביר? המסמך הרי אמור להיות בגן

אופיר כץ:  אז מה זה זמן סביר אם הוא לא בגן? מבחינתכם

אופיר כץ:  אני שואל אתכם

אופיר כץ:  כמה זמן ייקח לכם להעביר את זה לגננת שלכם

אופיר כץ:  היא הרי פונה לפיקוח

יוסף טייב: אני לא מבין היכן הבעיה, אביגיל ולירון

יוסף טייב:  היא מועסקת באופן קבוע, נכון?     

לירון ספרד: האישור יהיה

יוסף טייב: מה יכול להיות שהאישור לא נמצא? יש שתי אופציות

יוסף טייב:  או שאין לה את האישור וזה חמור או שצריך טכנית להביא את האישור

לירון ספרד: ואז צריך מספר ימים

יוסף טייב: יפה

יוסף טייב:  72 שעות

יוסף טייב:  זה אמור להספיק

יוסף טייב:  אביגיל, זה לא אירוע

יוסף טייב:  אתם עושים אירוע מכלום

אביגיל סון פלדמן: לא

אביגיל סון פלדמן:  לדעתי יכולה להיות בעיה משפטית משמעותית

אביגיל סון פלדמן:  אני צריכה לבדוק את זה

אביגיל סון פלדמן:  לדעתי זאת עלולה להיות סמכות שלטונית

נירה לאמעי רכלבסקי: החוק הזה מוחל על הרבה מאוד מוסדות

קריאה: לא לכולם יש את המנגנון הזה

נירה לאמעי רכלבסקי: לכל אחד יש מנגנונים

נירה לאמעי רכלבסקי:  אני חושבת שברגע שכתוב זמן סביר, זה אומר שהדבר צריך להיות אצל מנהל המוסד

נירה לאמעי רכלבסקי:  כבר יש כאן בעיה אם זה לא יהיה אצל מנהל המוסד

נירה לאמעי רכלבסקי:  שנית, ברגע שאתה אומר זמן סביר, זה גם תלוי בכל מוסד

אליהו מזור: מבחינה טכנית, לנו יש

אליהו מזור:  מבחינת הרשויות המקומיות הסיכון הוא אפס

רון כץ: אנחנו רוצים להיות אתכם

רון כץ:  תגידו כמה זמן לוקח לכם וזה מה שיהיה

אליהו מזור: אני היום אחד המעסיקים

אליהו מזור:  אנחנו כמעסיק על הגננות, אני אומר לך שאין בעיה ומבחינה טכנית אני יודע לתת עכשיו, בכל דקה

אליהו מזור:  השלטון המקומי, אין להם כספות

אליהו מזור:  לאף רשות מקומית אלא אולי לאחת

אליהו מזור:  הסיכוי שהם יקבלו מידע, הוא אפס

נירה לאמעי רכלבסקי: גם כך זה סעיף יוצא דופן וחדשני

נירה לאמעי רכלבסקי:  בסופו של דבר נותנים באופן ראשוני ובלעדי בחקיקה איזושהי סמכות פיקוח להורים

אביגיל סון פלדמן: חשוב לי להגיד שאנחנו לא הבנו את הסעיף הזה כסמכות פיקוח

אביגיל סון פלדמן:  המשמעות לדרוש מידע, זו כבר סמכות פיקוח

אביגיל סון פלדמן:  אני מזכירה שהתכלית הייתה שהמעסיק יוכל להציג את זה בלי למסור

רון כץ: להציג

רון כץ:  זה מה שרוצים

אביגיל סון פלדמן: זה מה שכתוב

אביגיל סון פלדמן:  ההורה רשאי לבקש והמעסיק רשאי להציג

אביגיל סון פלדמן:  ברגע שהופכים את זה לאיזושהי סמכות לדרוש מידע, חובה למסור מידע, זה כבר הופך לסמכות פיקוח

יוסף טייב: אז אני ארשום שהוא יכול לדרוש

אביגיל סון פלדמן: העניין הוא התכלית

אביגיל סון פלדמן:  בסוף ההורה הוא לא גורם שלטוני שיכול לבוא עכשיו ולדרוש לראות

יוסף טייב: אביגיל, אני לא מבין את ההתעקשות

יוסף טייב:  ההורה רוצה לדעת לגבי מי שעובד בגן של הילד שלו

אביגיל סון פלדמן: הסעיף נועד לאפשר להציג לו, אבל כשאתה מטיל חובה, זה כבר הופך להיות סמכות פיקוח

רון כץ: מה זה לאפשר להציג לו? אם תגידי שהוא לא חייב להציג, אז לא יציגו

אביגיל סון פלדמן: אני לא אומרת שהוא לא חייב, אבל להגיד שהוא חייב, זאת כבר סמכות פיקוח

רון כץ: יש או חייב או לא חייב

רון כץ:  אין באמצע

אביגיל סון פלדמן: הרעיון היה שאפשר יהיה להציג כי אחרת אי אפשר

רון כץ: מה זה אפשר יהיה להציג?     

יוסף טייב: רון, בוא נעצור את זה

יוסף טייב:  אני רוצה לסכם

מיטל בק: אדוני היושב ראש, אפשר לומר שזה באמת לטעמנו תיקון מאוד מאוד משמעותי כי הוא פורס את ההגנה הנדרשת

רון כץ: ברור

יוסף טייב: ברור

יוסף טייב:  אנחנו חוזרים על עצמנו

יוסף טייב:  זה הובן

מיטל בק: חשוב לעשות את זה גם בחוק למניעת העסקה של עברייני מין

מיטל בק:  זה ממש קריטי

יוסף טייב: אנחנו כרגע לא דנים בזה

יוסף טייב:       אביגיל, אני חושב שאם נרשום פרק זמן סביר, זה מקובל על כולם

רון כץ: כן

יוסף טייב: זה מחייב אותו אבל בפרק זמן סביר

נירה לאמעי רכלבסקי: אביגיל, זה מאזן בין התקדימיות שיש בהוראה הזאת והנגזרת של זה שהיא כביכול איזושהי סמכות של פיקוח של אנשים פרטים

אביגיל סון פלדמן: לדעתי זה בעייתי מבחינה משפטית

אביגיל סון פלדמן:  אני מבקשת לראות נוסח ולהעביר אותו אצלנו לבדיקה

יוסף טייב: בסדר

נירה לאמעי רכלבסקי: הנוסח נשאר כמו שהוא

נירה לאמעי רכלבסקי:  מה שיתווסף זה בתוך פרק זמן סביר

נירה לאמעי רכלבסקי:  כמו שאני רואה את זה, גם הנוסח שקיים עכשיו כבר שבוע בנוסח הזה, הוא כן מחייב הצגה

נירה לאמעי רכלבסקי:  אם מישהו רשאי לדרוש, זה אומר שמישהו צריך להראות לו

אביגיל סון פלדמן: לא רשאי

אביגיל סון פלדמן:  זה לא מה שכתוב

אביגיל סון פלדמן:  ברגע שזה הופך להיות דרישה לראות את המסמכים, זאת סמכות פיקוח וזה לא סתם תקדימי

אביגיל סון פלדמן:  זה בעייתי מבחינה משפטית

אביגיל סון פלדמן:  זה לא עניין של תקדימיות

יוסף טייב: ההורה רשאי לבקש

יוסף טייב:  המעסיק צריך להראות? כן או לא?     

אביגיל סון פלדמן: הרעיון הוא שאפשר להציג את זה להורה למרות שהוא לא מעסיק ולא האדם עצמו

יוסף טייב: מה זה אפשר? הוא צריך

יוסף טייב:  כאן אנחנו חלוקים

יוסף טייב:  בסדר

אופיר כץ: בכל החוק הזה יש חובה להציג ואת פתאום אומרת אפשר

אופיר כץ:  דיברנו על חובה להראות להורה

אופיר כץ:  אל תהפכו לי את החוק עכשיו

אופיר כץ:  זאת חובה

יוסף טייב: אופיר, בסדר

יוסף טייב:  מבחינתנו פרק זמן סביר

יוסף טייב:  בואו נתקדם

אביגיל סון פלדמן: אני כן מבקשת לקבל נוסח ולהעביר אותו אלינו לבדיקה

נירה לאמעי רכלבסקי: אני מקריאה את הנוסח

נירה לאמעי רכלבסקי:      "הורה או אחראי על ילד או על חסר ישע (בסעיף זה – הורה או אחראי) רשאי לבקש ממנהל מוסד - זה בכוכבית, אנחנו נגדיר יותר מדויק - או מבעל עסק שהוא מוסד להציג לו את אישור המשטרה לגבי כל בגיר המועסק או עוסק בעבודה אצלו, והמעסיק יראה - או יציג - בהתקיים אחד מאלה:"     

קריאה: 	מה ההבדל בין מנהל מוסד לבעל עסק שהוא מוסד? זה אותו הדבר

נירה לאמעי רכלבסקי: לא, אם הוא לא בעל העסק

נירה לאמעי רכלבסקי:  זה כל הרעיון

נירה לאמעי רכלבסקי:  זאת הגננת המובילה

קריאה: כן, אבל ברור שבעל עסק שהוא מוסד, הוא מנהל המוסד

נירה לאמעי רכלבסקי: בסדר

נירה לאמעי רכלבסקי:  אנחנו יודעים בדיוק למה אנחנו מתכוונים

נירה לאמעי רכלבסקי:  אם צריך לחדד את ההגדרה, נחדד אותה

נירה לאמעי רכלבסקי:  זה עבר את הממונה על נוסח החוק אבל נציג את השאלה הזאת

נירה לאמעי רכלבסקי:      "המעסיק יציג את אישור המשטרה כאמור בתוך זמן סביר"

נירה לאמעי רכלבסקי:      גם זה כמובן עם החידודים הנדרשים

נירה לאמעי רכלבסקי:  בתוך זמן סביר

יוסף טייב: בסדר גמור

נירה לאמעי רכלבסקי: אנחנו מניחים שהרשויות יצרו מנגנונים

לירון ספרד: להציג לו בתוך זמן סביר

נירה לאמעי רכלבסקי: כן

יוסף טייב: ברור

יוסף טייב:  אנחנו טוחנים קמח

נירה לאמעי רכלבסקי: אני מקריאה את סעיף קטן (ב):     אישור משטרה לפי סעיף זה יינתן לבקשת בגיר כאמור בסעיף קטן (א) (בסעיף קטן זה – המבקש), בהתקיים הוראות סעיף 3(ב), ובלבד שהמציא למשטרה את כל אלה:     

נירה לאמעי רכלבסקי: הצהרה מאת ההורה או האחראי שמבקש מועסק או מועמד להיות מועסק על ידו או שהוא מקבל שירותים או מתכוון לקבל שירותים מהעסק שבבעלותו עבור הילד או חסר הישע

נירה לאמעי רכלבסקי:      כאן בכוכבית אנחנו נעשה התאמה בין האוכלוסיות האלה לבין סעיף (א)

נירה לאמעי רכלבסקי:  הייתה כאן הערה של ישי שאמר שמבחינה ניסוחית זה יכול לא להתייחס לזה בדיוק

נירה לאמעי רכלבסקי:  אנחנו נתקן את זה

יוסף טייב: כן

נירה לאמעי רכלבסקי: סעיף קטן (ג):     מעסיק יעביר למנהל מוסד את אישור המשטרה לגבי כל בגיר המועסק או עוסק בעבודה אצלו לצורך הצגתם להורה או אחראי לפי סעיף זה

יוסף טייב: אביגיל, זה מופיע כאן

אביגיל סון פלדמן: הוסיפו את זה אתמול

אביגיל סון פלדמן:  אני אומרת שאני צריכה לבדוק את המשמעויות

נירה לאמעי רכלבסקי: סעיף קטן (ד):     

נירה לאמעי רכלבסקי: זה הסעיף שאוסר על שימוש במידע

נירה לאמעי רכלבסקי:  נצטרך להוסיף התייחסות לזה גם בסעיף העונשין

נירה לאמעי רכלבסקי: הכוונה היא שאם הורה צילם את האישור הזה כי איזשהו מנהל קייטנה נתן לו, הוא לא מתחיל עכשיו להפיץ את זה בשכונה, בווטסאפ וכולי

אליהו מזור: מי יפקח על זה? זאת אחת הבעיות שיכולות להיות מהאירוע הזה, שהורים יתחילו להעביר

אביגיל סון פלדמן: זו עבירה פלילית

שי פירון: הם לא יכולים להעביר

שי פירון:  הם רק רואים

נירה לאמעי רכלבסקי: לא אמורים לתת לו לצלם את זה אלא אם מישהו עשה טעות ונתן להורה לצלם את זה

לירון ספרד: אני חושב שסעיף 4(ג) לא מספיק מהודק כי יכול איכשהו להשתמע שיש חובה של משרד החינוך להעביר את האישורים למנהלת הגן גם לגבי הסייעות

לירון ספרד:  מעסיק, שזה משרד החינוך, יעביר למנהל מוסד, שזו הגננת, את אישור המשטרה לגבי כל בגיר המועסק או עוסק בעבודה אצלו

לירון ספרד:  הסייעות הן עוסקות בעבודה אצלנו בגנים

נירה לאמעי רכלבסקי: אבל אתם לא המעסיק שלהם

יוסף טייב: "המועסק על ידו

יוסף טייב: "

לירון ספרד: בסדר

לירון ספרד:  המעסיק יעביר למנהל המוסד

יוסף טייב: לירון, בסדר גמור

לירון ספרד: זה לעניין פרשנות

נירה לאמעי רכלבסקי: על ידו, במקום אצלו

יעל רוזנקרנץ: תמר העירה הערה

יעל רוזנקרנץ:  הסעיף לא רלוונטי למשטרה אבל אני שואלת למה כוונתכם באחראי, בסעיף הזה

שי פירון: זה מאוד רלוונטי אליכם, אם לא שמתם לב

קריאה: אני לא שואלת למה הכוונה

קריאה:  אני אומרת שימו לב שאין לכם הגדרת אחראי לצורך הסעיף הזה

יעל רוזנקרנץ: ההגדרה של אחראי היא עדיין בסעיף ההגדרות

תמר בייט שרון: אבל הורדתם את ההגדרה כי הורדנו את ה-

קריאה: לא הורידו את ההגדרה

קריאה:  הורידו את התנאי הזה ביחס להגדרות

שי פירון: לגבי העבירות

שי פירון:  לא לגבי החוק עצמו

נירה לאמעי רכלבסקי: שימו לב, זה רק לסעיף 4

נירה לאמעי רכלבסקי:  הסבתא שאחראית על הילד ולוקחת בייבי-סיטר

תמר בייט שרון: אני רק א ומרת שתשימו לב שקודם הורדתם את ההגדרה

נירה לאמעי רכלבסקי: כן, אבל כאן זה רק לסעיף הזה

נירה לאמעי רכלבסקי:  זה מוגדר בסעיף הזה

נירה לאמעי רכלבסקי:  אין ספק שנוצרו יותר מדי אחראים בחוק הזה אבל אנחנו על זה

נירה לאמעי רכלבסקי:      סעיף 5, ועדת המומחים

נירה לאמעי רכלבסקי:  גם כאן נצטרך לדון בסמכויות שלה

קריאה: סעיף קטן (ב) אומר "אישור משטרה לפי סעיף זה", הכוונה היא לא לפי כל הסעיף אלא רק לפי החלופה השנייה כי בחלופה הראשונה האישור מתקבל לפי סעיף 3 הרגיל

שי פירון: כן

שי פירון:  יש בלבול אדיר בין שני ההסדרים האלה של שני האישורים

שי פירון:  אני אומר לכם שזה לא כל כך ברור

אביגיל סון פלדמן:  סעיף קטן (ב) שאומר אישור משטרה לפי סעיף זה יינתן, הכוונה היא רק לפי החלופה השנייה

אביגיל סון פלדמן:  זאת אומרת, זה לא מעסיק

שי פירון: אפילו שכותרות הסעיף גם של 3 וגם של 4, שתיהן מדברות על אישור משטרה ואלה שני אישורים שונים – יש כאן כר לתקלות

שי פירון:  זה לא כל כך קשור אלי אבל צריך לשים לב לזה

שי פירון:  יש כאן שני מנגנונים נפרדים

נירה לאמעי רכלבסקי: הכוונה היא להבדיל בין ההצגה לבין הפקת האישור?     

קריאה: לא

קריאה:  אתם כתבתם שני מצבים בהם אפשר לבקש את האישור וסעיף קטן (ב) שאומר מתי המשטרה מנפיקה את האישור, הכוונה היא רק לחלופה השנייה שבה ממילא אין אישור משטרה

קריאה:  בחלופה הראשונה אמור להיות אישור משטרה לפי הסעיף הרגיל

שי פירון: סעיף 4(ב) אמור להיות רלוונטי רק לבייבי-סיטר כי בשביל המוסד יש לנו את האישור הרגיל של 3(ב)

קריאה: ייצרתם שני סוגי הצגה, אחד הוא הצגה של אישור שממילא קיים ואחד הוא הצגה של אישור שלא היה צריך להיות

נירה לאמעי רכלבסקי: הבייבי-סיטר צריכה להצהיר שהיא מועסקת וההורה שהולך להעסיק אותה - - -     

קריאה: רק לפי (2)

קריאה:  זה לא לפי סעיף זה

נירה לאמעי רכלבסקי: הבנתי

נירה לאמעי רכלבסקי:  זה מה שעושה הכותרת

נירה לאמעי רכלבסקי:  זה לפי (א)(2)

נירה לאמעי רכלבסקי:      סעיף 5, הערכה על ידי ועדת מומחים

נירה לאמעי רכלבסקי: כאן הורדנו את המילה בדימוס כדי להקל על הביצוע של החוק

נירה לאמעי רכלבסקי:  ברגע שאנחנו כותבים שופט, זה יכול להיות גם שופט בדימוס

נירה לאמעי רכלבסקי:  כלומר, אם יהיה בנמצא שופט זמין והוא יהיה בדימוס

יוסף טייב: לרבות ולא למעט

נירה לאמעי רכלבסקי: אני מבינה שברגע שאנחנו כותבים בדימוס, משהו חדש שלא ידעתי, הנהלת בתי המשפט כבר לא אחראית על האירוע

חנית אברהם בכר: אני אסביר

חנית אברהם בכר:  אני מהלשכה המשפטית בהנהלת בתי המשפט

חנית אברהם בכר:  רק להבהיר, חידוד בנוגע למה שציינת

חנית אברהם בכר:  כאשר מוגדר שופט כיושב ראש ועדה שופט, לפי סעיף 16 לחוק בתי המשפט, אפשר למנות גם שופט בדימוס

חנית אברהם בכר:  לכן כאשר כותבים שופט, אפשר למנות גם שופט בדימוס

חנית אברהם בכר:      לשאלתך

חנית אברהם בכר:  כאשר מוגדר בראש ועדה שופט בדימוס, לא הנהלת בתי המשפט מנהלת את הוועדות האלה אלא המשרד הרלוונטי

יוסף טייב: במקרה שלנו משרד המדע

חנית אברהם בכר: במקרה שלנו לצורך העניין יכול היה להיות כאן לדוגמה משרד המשפטים

חנית אברהם בכר:  עלתה השאלה, ברגע שמגדירים שופט בדימוס, משרד המשפטים אמר שיש כאן אירוע ויש כאן אולי היבטים תקציביים ואנחנו צריכים לעלות עם זה לשר

חנית אברהם בכר:  אם היה מוגדר כאן שופט רגיל, שופט מכהן, לצורך העניין הוועדה מועברת לאחריות של הנהלת בתי המשפט שאנחנו הנחנו בתחילת הדרך שהוועדה הזאת תהיה אצלנו והסכמנו לנהל אותה

נירה לאמעי רכלבסקי: הוועדה הזו מוקמת תוך פרק זמן מסוים, אין בנמצא שופט מכהן אלא יש שופט שבדיוק פרש

חנית אברהם בכר: לפי חוק בתי המשפט אפשר למנות גם שופט בדימוס

נירה לאמעי רכלבסקי: אם כן, זה בסדר שמחקנו את "בדימוס"

חנית אברהם בכר: כן

חנית אברהם בכר:  הבהרתי שהסוגייה של אם זה מוגדר בחוק כשופט בדימוס או לא שופט בדימוס, היא בסוף כן משליכה על מי מנהל את הוועדה

חנית אברהם בכר:  ברגע שכרגע מגדירים את זה שופט, אנחנו מנהלים אותה

נירה לאמעי רכלבסקי: אני ממשיכה בהקראה

נירה לאמעי רכלבסקי:      שישמש כיושב ראש הוועדה משני מומחים בעלי ידע ומומחיות בתחום אבחון וטיפול בעוברי חוק בגירים

נירה לאמעי רכלבסקי:  ועדת המומחים תהיה מוסמכת לתת פטור מאיסור עיסוק לפי חוק זה

נירה לאמעי רכלבסקי:  הודעה על מינוי הוועדה והרכבה תפורסם ברשומות

נירה לאמעי רכלבסקי:      אני רוצה לציין שיש חשיבות לפרסם את הקמתה של הוועדה ולו בפעם הראשונה כדי שאנשים יוכלו להגיש אליה אישורים

קריאה: כמו שפועלים בכל ועדה

נירה לאמעי רכלבסקי: נגיע להוראת המעבר בעניין הזה

נירה לאמעי רכלבסקי:  אני חושבת שהפרסום הזה צריך להיות פרסום רחב יותר מאשר ברשומות או אולי לא רק ברשומות אלא באופן שאנשים מהישוב יוכלו לדעת או יותר חשוב שמעסיקים יוכלו לדעת לגבי עובדים שלהם, לאן הם יכולים לגשת ושהם כבר יכולים להגיש לוועדה הזאת

חנית אברהם בכר: אני יכולה לבחון גם אצלנו פרסום באתר הרשות השופטת

חנית אברהם בכר:  מעבר לזה, פרסומים כמו תקשורת וכולי, יכול להיות שיש בזה היבטים תקציביים שלא לקחנו בחשבון

שי פירון: אני רוצה להעיר בהקשר הזה

שי פירון:  אני דווקא אוהב לקרוא רשומות ואני גם אוהב להיכנס לאתר האינטרנט של הרשות השופטת

שי פירון:  זה תחביב אישי שלי

שי פירון:  אגב, גם לערוץ הכנסת

שי פירון:  יכול להיות שבאמת צריך לחשוב על אפשרות יידוע כאשר במקרה שבאמת לא ניתן אישור, יהיה איזשהו יידוע של אותו אדם שקיים הדבר הזה שנקרא ועדת הפטור

נירה לאמעי רכלבסקי: בהוראות מעבר בחוק מניעת העסקת עברייני מין הייתה באיזשהו שלב הוראה שקבעה שהשר לביטחון הפנים יפרסם סמוך ליום פרסומו של החוק הודעה לציבור בדבר החוק לרבות הוראות סעיף 2

שי פירון: מה הסיכוי שאדם יראה את זה או יזכור את זה שהוא נתקל בסיטואציה הזאת?     

נירה לאמעי רכלבסקי: באינטרנט, בשני עיתונים, אז זה היה עיתונים יומיים נפוצים בשפה העברית וכן בעיתונים נפוצים בשפה הערבית והרוסית, והוא יהיה לכל הפחות במשך 10 ימים לא רציפים

נירה לאמעי רכלבסקי:  אני לא אומרת שנעתיק את זה

שי פירון: אדם שאולי ייתקל בזה פעם אחת בעיתון "מעריב", מה הסיכוי שהוא ידע או יזכור את זה שבאמת הוא ייתקל במניעה? אני לא יודע

שי פירון:  אני שואל

שי פירון:  אני מעלה את הסוגייה הזאת

שי פירון:  אולי כשהוא מקבל למשטרה את ההודעה על המניעה, שיהיה איזשהו מנגנון שאומר לו, שמע, יש לך מניעה אבל אתה יכול לפנות לוועדה הזאת

שי פירון:  אין לי ניסוח

שי פירון:  כרגע אין את זה בחוק

נירה לאמעי רכלבסקי: הזכות לפנות לוועדה, ברגע שמסרבים לספק לו אישור

קריאה: הפנייה לוועדה כמובן לא חייבת להיות אחרי שהתקבל אישור

נירה לאמעי רכלבסקי: אם אדם זוכר שיש לו הרשעה מהעבר, מלפני 18 שנים והוא כבר עובד כ-10 שנים והוא מוערך והוא רוצה מבעוד מועד ללכת לוועדה ברגע שהיא תוקם, הוא צריך לדעת

שי פירון: רוב האנשים שיש להם את הבעיה הזאת, הם לא באמת יודעים

שי פירון:  מתי הם מכירים את המניעה? כשהם מגיעים למשטרה ואומרים להם, לא, אתם לא יכולים

שי פירון:  הם לא יודעים מראש

אביגיל סון פלדמן: אני כן חושבת שצריך שיהיה כאן פרסום לא רק ספציפי

אביגיל סון פלדמן:  זאת אומרת, לגבי החוק עצמו

אביגיל סון פלדמן:  חשוב מאוד שיהיה פרסום משמעותי, יידוע של הציבור לפני שהוא נכנס לתוקף

אביגיל סון פלדמן:  במסגרת זה לכל הפחות אפשר גם לכלול את המידע על הוועדה

שי פירון: אני מסכים שצריך פרסום, אבל פרסום שתהיה מודעות של המעסיק

אביגיל סון פלדמן: לפני כניסת החוק לתוקף, בטוח שזה חשוב מאוד

לירון ספרד: אם אין לו אישור, הוא רשאי לפנות לוועדה

שי פירון: כן

נירה לאמעי רכלבסקי: מוסכם על כולם שברגע שהמשטרה אומרת שהיא לא יכולה לתת אישור, היא חייבת להגיד לבן אדם שיש ועדה?     

שי פירון: כן

נירה לאמעי רכלבסקי: ובנוסף, כאשר נגיע להוראות המעבר לגבי הוועדה, אני חושבת שצריכה להיות חובה - - -     

אביגיל סון פלדמן: לפני שהחוק נכנס לתוקף, צריך הסברה

נירה לאמעי רכלבסקי: אני רוצה להציע משהו

נירה לאמעי רכלבסקי:  המעסיקים העיקריים כאן, מבחינת רווחה, בריאות וחינוך, אלה שלושת המשרדים

קריאה: שלטון מקומי

נירה לאמעי רכלבסקי: צריך למצוא את הדרך להגיע מעסיקים

נירה לאמעי רכלבסקי:  המעסיקים הם אלה עם הקשר הישיר עם העובד

אביגיל סון פלדמן: כל האוכלוסייה צריכה להכיר את זה שהאיסורים כאן הם לא רק על המעסיק

תמר בייט שרון: אנחנו אולי יכולים לפתור את הבעיה

תמר בייט שרון:  יש לנו פתרון

תמר בייט שרון:  בסירוב יהיה כתוב למטה שהוא יכול לפנות לוועדה

שי פירון: כן

שי פירון:  לזה התכוונו

יוסף טייב: את זה אמרנו

תמר בייט שרון: הטכנולוגיה שלנו יכולה לעשות את זה

שי פירון: כדאי להוסיף סעיף

אביגיל סון פלדמן: שוב, זה לא רק באישור

אביגיל סון פלדמן:  המודעות לפנייה לוועדת הפטור לא צריכה להמתין לקבלת אישור

נירה לאמעי רכלבסקי: אנחנו נגיע להוראות מעבר

נירה לאמעי רכלבסקי:  הן עדיין לא מנוסחות

נירה לאמעי רכלבסקי:  הנוסח כרגע לא כולל הוראות מעבר

נירה לאמעי רכלבסקי:  אם כן, יש כאן כוכבית לגבי הוראות המעבר לגבי הוועדה

שי פירון: נירה, באמת כדאי שיהיה סעיף כזה כמו שהוצע כאן על ידי המשטרה

תמר בייט שרון: אנחנו לא הצענו

תמר בייט שרון:  אנחנו אמרנו שאנחנו יכולים ליישם את זה

נירה לאמעי רכלבסקי: אני חוזרת לסעיף 3

נירה לאמעי רכלבסקי:  בסעיף 3 אנחנו נוסיף סעיף קטן שאומר - - -     

יוסף טייב: יופיע באישור שהוא יכול לפנות לוועדה

נירה לאמעי רכלבסקי: בדיוק

נירה לאמעי רכלבסקי:  סירבה המשטרה, תודיע

נירה לאמעי רכלבסקי:  אנחנו צריכים לנסח את זה

אביגיל סון פלדמן: למיטב ידיעתי אתם מוציאים אישורים שאין מניעה

יוסף טייב: בדיוק

יוסף טייב:  אין אישור שהוא לא יכול לעסוק

נירה לאמעי רכלבסקי: אתם מודיעים לבן אדם שאין לו אישור

נירה לאמעי רכלבסקי:  נכון?     

יוסף טייב: הוא מקבל אישור שהוא יכול לעסוק

תמר בייט שרון: וגם אישור שהוא לא יכול

נירה לאמעי רכלבסקי: אם כן, באישור שהוא לא יכול צריכה להיות הפניה לוועדה

נירה לאמעי רכלבסקי:  אנחנו נוסיף את זה לסעיף 3 של אישור המשטרה

אליהו מזור: אנחנו לא רואים את זה במערכות

תמר בייט שרון: במנגנון עבירות מין בן אדם שיש מניעה, הוא מקבל בטופס

קריאה: איך?     

תמר בייט שרון: מה זאת אומרת איך? במעמד שהוא מקבל

קריאה: בעבר נמסר לנו שזה פשוט לא מתקבל

שי פירון: איך הוא פונה לוועדת פטור?     

קריאה: הפנייה לוועדת פטור לא תלויה באישור או לא אישור

תמר בייט שרון: אגב, זה מנגנון שתוקף על ידי משרד המשפטים

נירה לאמעי רכלבסקי: למה שזה לא יהיה? זה רק בידיים של הבן אדם

נירה לאמעי רכלבסקי:  כשהוא יבוא לוועדה, כבר יש לו את האישור

נירה לאמעי רכלבסקי:  הוועדה לא צריכה לדאוג אם הוא הבין או לא הבין

נירה לאמעי רכלבסקי:  נוסיף את זה לסעיף 3

חנית אברהם בכר: חשוב לציין בנוגע לפרסום של החוק

חנית אברהם בכר:  בנוגע לוועדת מומחים של חוק למניעת העסקת עברייני מין, להבנתי הציבור לא מודע לזה, לצערי הרב

חנית אברהם בכר:  אני הבנתי שהוועדה הזו מתכנסת פעם בשלושה חודשים ויש לה כשש בקשות

חנית אברהם בכר:  חשוב שיהיה פרסום גם לחוק הזה ושאנשים יהיו מודעים

נירה לאמעי רכלבסקי: כרגע אמרתי את זה

נירה לאמעי רכלבסקי:  אמרתי שצריך להוסיף הוראת מעבר

חנית אברהם בכר: עוד נקודה

חנית אברהם בכר:  כמו שאמרתי, אני חושבת שצריך להיות פרסום אבל חשוב להדגיש שזה לא פרסום שהנהלת בתי המשפט צריכה לבצע

חנית אברהם בכר:  זה שוועדת המומחים היא בניהולנו, זה לא אומר שאנחנו צריכים עכשיו לפרסם את החוק

נירה לאמעי רכלבסקי: אבל אתם כן צריכים לפרסם לגבי הוועדה

חנית אברהם בכר: בוודאי

חנית אברהם בכר:  אני אפרסם כמו שכתוב כאן, ברשומות, באתר האינטרנט שלנו

נירה לאמעי רכלבסקי: אנחנו נגיע לזה אבל אני חושבת שהמשרדים הרלוונטיים והרשויות המקומיות צריכים לפרסם באתרי האינטרנט שלהם שיש חוק כזה

נירה לאמעי רכלבסקי:  אם כבר מישהו מגיע לאתרים האלה, אלה המעסיקים

חמי לפידור: תזכרו שרוב המועסקים שהחוק הזה יחול עליה אלה לאו דווקא עובדים של רשויות מקומיות

יוסף טייב: אמרנו בין השאר

חמי לפידור: אני לא מפרסם באתרי אינטרנט שלי

חמי לפידור:  לי יש חובה לפרסם באתרי האינטרנט של הרשויות כל מיני דברים על פי חוק

חמי לפידור:  אני לא מפרסם חוקים

נירה לאמעי רכלבסקי: אבל אתה מפרסם שאתה לא תוכל להעסיק החל מיום זה וזה אנשים שאין להם אישור

נירה לאמעי רכלבסקי:  אתה מפנה את זה למעסיקים פוטנציאליים

חמי לפידור: אין מעסיקים פוטנציאליים

חמי לפידור:  אני המעסיק

חמי לפידור:  אין לי מה לפרסם את זה באתר האינטרנט

חמי לפידור:  אני עושה תהליך מול בן אדם ספציפי

חמי לפידור:  לא צריך משהו כללי

נירה לאמעי רכלבסקי: זה להוראות המעבר

יוסף טייב: נדון בזה כשנגיע להוראות המעבר

נירה לאמעי רכלבסקי: ועדת המומחים מוסמכת, לפי בקשת בגיר שחל לגביו איסור עיסוק לפי חוק זה (בסעיף זה – המבקש), להעריך בתוך תקופת האיסור את הצורך בהמשך תחות האיסור ולתת לו פטור מן האיסור לתקופת האיסור, כולה או חלקה

נירה לאמעי רכלבסקי: בהמשך אנחנו נקבע בתקנות שהשרים רשאים לקבוע תקנות לגבי התפעול של הדבר הזה, מה ההשכלה של הגורמים, מה הידע והניסיון שנדרשים מהם

נירה לאמעי רכלבסקי: לפני מתן החלטתה תיתן ועדת המומחים הזדמנות למבקש או למי מטעמו ולנציג היועץ המשפטי לממשלה להשמיע את טענותיהם

נירה לאמעי רכלבסקי: לא תדון ועדת המומחים בבקשה נוספת של מבקש שבקשתו נדחתה לפני תום שנתיים מיום דחיית הבקשה

יעל רוזנקרנץ: העניין הזה של שירות בתי הסוהר, מאיפה זה לקוח?     

נירה לאמעי רכלבסקי: לפעמים יש אנשים שריצו תקופת מאסר ונכתבו לגביהם חוות דעת נגיד בשחרור בשליש

נירה לאמעי רכלבסקי:  אנחנו יודעים שדווקא בשירות בתי הסוהר יש מומחים שעושים הערכות של מסוכנות

יעל רוזנקרנץ: לא

יעל רוזנקרנץ:  זה לא נעשה בשירות

יעל רוזנקרנץ:  אני רוצה להדגיש

נירה לאמעי רכלבסקי: לגבי אלמ"ב זה בטוח

יעל רוזנקרנץ: לא

נירה לאמעי רכלבסקי: זה השתנה?     

יעל רוזנקרנץ: אלה ועדות מיוחדות שבכלל נמצאות באחריות משרד הרווחה

נירה לאמעי רכלבסקי: זה לא היה כך בעבר אבל אני עבדתי שם לפני הרבה שנים

נירה לאמעי רכלבסקי:  זה השתנה?     

תמר בייט שרון: ועדות אלמ"ב שייכות למשרד הרווחה

נירה לאמעי רכלבסקי: כשאסיר מגיע לוועדת שחרורים?     

תמר בייט שרון: ויש לגביו הערכה

תמר בייט שרון:  מוגשות מגוון של חוות דעת לפי סעיף 9 לחוק שחרור על תנאי ממאסר

תמר בייט שרון:  גם חוות של אלמ"ב

נירה לאמעי רכלבסקי: מי עורך אותן?     

תמר בייט שרון: תלוי

תמר בייט שרון:  הגורם הרלוונטי

תמר בייט שרון:  יש גם חוות דעת של שירות בתי הסוהר שמוגשות

נירה לאמעי רכלבסקי: בעבר אני ראיתי חוות דעת של שירות בתי הסוהר

יעל רוזנקרנץ: אבל אלה לא חוות דעת שהן רלוונטיות לעניין הזה

יעל רוזנקרנץ:  זה לעניין ההתנהגות שלו בכלא

יעל רוזנקרנץ:  חוות דעת של ועדת אלמ"ב היא באחריות משרד הרווחה ולכן זה לא יימצא בשירות בתי הסוהר והם גם לא הגורם המוסמך להחזיק

נירה לאמעי רכלבסקי: אבל אם עולה שאלה בעניין הזה וההערכה הזו יכולה לעזור כי יש טענות לגבי דברים שהוא עשה בכלא?     

יעל רוזנקרנץ: זה משהו אחר

יעל רוזנקרנץ:  אם הכוונה היא באמת לוועדות אלמ"ב מול ועדות כאלה אחרות, יש צורך לכתוב כאן גורם אחר שהוא הגורם האחראי על חוות הדעת הללו

יוסף טייב: או גורם

יוסף טייב:  בלי לפרט

יוסף טייב:  מחר זה עובר ממשרד הרווחה, מה אנחנו עושים?     

נירה לאמעי רכלבסקי: אני חושבת שגם משרד הבריאות

נירה לאמעי רכלבסקי:  אם זה משהו שיכול להועיל לו, זה נמצא אצלו

נירה לאמעי רכלבסקי:  הוא יכול להביא

יעל רוזנקרנץ: למשל חוות הדעת בעניין עבריינות מין באמת נערכות על ידי גורם רפואי

יעל רוזנקרנץ:  כל גורם רלוונטי לגבי חוות הדעת הספציפיות

יעל רוזנקרנץ:  במקרה הספציפי הזה, שירות בתי הסוהר הוא לא זה שעורך את חוות הדעת

נירה לאמעי רכלבסקי: אם כן, מכל גורם ממשלתי אחר?     

יוסף טייב: כן

יוסף טייב:  בדיוק

קריאה: אני לא חושבת שאפשר להתנסח בצורה כזאת

נירה לאמעי רכלבסקי: אנחנו רוצים לעזור לוועדה לקבל החלטה הכי מדויקת, לכאן או לכאן

נירה לאמעי רכלבסקי:  זה גם אינטרס של הוועדה לא לשחרר עכשיו מישהו שפספסו לגביו

אביגיל סון פלדמן: לא ידעתי שיש בעיה עם הנוסח

אביגיל סון פלדמן:  אם יש בעיה, אני אנסה לברר

אביגיל סון פלדמן:  צריך להבין איזה מידע צריך

נירה לאמעי רכלבסקי: אומרים כאן שיכול להיות מידע חיוני במשרד הרווחה

נירה לאמעי רכלבסקי:  זה חשוב

קשת יונה פיינברג: משרד הרווחה

קשת יונה פיינברג:  אני רוצה להבהיר

קשת יונה פיינברג:  היו לנו דיונים ארוכים על הסיפור הזה של ועדת המומחים, איך היא תפעל, וזה יהיה מנגנון אחר מעבריינות מין בגלל שהכלים הם אחרים בנושא של עבריינות מין ואלימות כללית

קשת יונה פיינברג:  לצורך העניין נגיד ששירות מבחן הוא לא רלוונטי לחמש שנים אחרי שבן אדם משתחרר

קשת יונה פיינברג:  זו צריכה להיות מטריה אחרת לגמרי

קשת יונה פיינברג:  זה קצת דומה לוועדות שמתקיימות היום כאשר מתקבל רישום פלילי

קשת יונה פיינברג:  יש ועדות שדנות האם הבן אדם יכול לעסוק או לא יכול לעסוק

קשת יונה פיינברג:  אותו אדם שפונה יכול להגיש מסמכים

קשת יונה פיינברג:  אם למשל הוא עבר טיפול, הוא יוכל להגיש דוחות על הטיפול כדי לתמוך בבקשה שלו

קשת יונה פיינברג:  זה לא יהיה מבוסס על הערכת מסוכנות אלא זה יהיה מבוסס על המסמכים שהאדם מגיש

תמר בייט שרון: אני דואגת רגע לזכות של האדם

תמר בייט שרון:  יש לגביו איזשהו תזכיר שהוא לא ברשותו אבל נכתבו שם דברים חיוביים עליו ועל השיקום שלו והוא רוצה שהוועדה תראה את זה

תמר בייט שרון:  זה כתוב במקום כלשהו במערכת

קשת יונה פיינברג: לא

קשת יונה פיינברג:  שירות מבחן יוצא התמונה

קשת יונה פיינברג:  אלה אנשים שכבר הורשעו וסיימו לרצות את המאסר שלהם ועכשיו הם כמה שנים אחרי השחרור והם רוצים לעבוד

קשת יונה פיינברג:  אז הם כבר לא נמצאים בתוך המערכת

נירה לאמעי רכלבסקי: הוא רוצה שיראו את ההחלטה שלו בשחרור בשליש שם כתוב שהוא שוקם

נירה לאמעי רכלבסקי:  השאלה אם יש אצלו את כל המידע הזה

תמר בייט שרון: את ההחלטה עצמה יש בידו

תמר בייט שרון:  חוות הדעת לא מועברות

נירה לאמעי רכלבסקי: יש רק את ההחלטה שאומרת שהוא משוחרר בשליש

שי פירון: כן

תמר בייט שרון: את ההחלטה עם הנימוקים שלה

נירה לאמעי רכלבסקי: אם אני הייתי אדם כזה, הייתי רוצה שיהיו לי את כל הדברים שיכולים לעזור לי להוכיח שהשתקמתי

נירה לאמעי רכלבסקי:  אני חושבת שכאן דווקא האפשרות לקבל מידע, ואז אם אין לו את זה, הוא יכול להגיד לוועדה שאפשר לפנות למשרד ממשלתי זה וזה ולראות שנכתב שם שהוא שוקם, או לשירות בתי הסוהר

תמר בייט שרון: צריך להבין למה בדיוק אנחנו מצפים מהוועדה, איזה מסמכים אנחנו רוצים שיהיו בפני הוועדה ומה המנגנון ולמי היא אמורה לפנות

נירה לאמעי רכלבסקי: יש התנגדות לכתוב משרד משמלתי אחר? שהיא מוסמכת לקבל?     

קריאה: לא צריך לבקש סתם

יעל רוזנקרנץ: אני שוב מעלה את הנושא הזה

יעל רוזנקרנץ:  מידע הוא דבר חשוב אבל לפעמים יש מידע שהוא כבר לא רלוונטי, הוא ישן ואין מה לעשות איתו

יעל רוזנקרנץ:  המטרה היא להסתכל על בן אדם בנקודת זמן שהוא מגיע לוועדה

יוסף טייב: אבל אם הוועדה קובעת כן, שהמידע הזה יכול לעזור לה

יוסף טייב:  מה הבעיה לתת לוועדה את הדברים?         

אביגיל סון פלדמן: בחוק מניעת העסקה, הסמכות של הוועדה היא בעצם לקבל מידע לפי חוק המידע הפלילי אבל יש לה הערכת מסוכנות

אביגיל סון פלדמן:  הערכת מסוכנות והמידע שהם יכולים לקבל, זה מוסדר בחוק הגנה על הציבור

אביגיל סון פלדמן:  כאן, בגלל שאין הערכות מסוכנות, בעצם הוועדה סוג של צריכה לבצע הערכת מסוכנות בעצמה

קריאה: בואו נדבר במונחים מדויקים

תמר בייט שרון: אני חושבת שהתקנות יקבעו את זה

קריאה: קודם כל, השארנו לנו פתח בתקנות

נירה לאמעי רכלבסקי: התקנות יכולות לקבוע שכן, הן יעשו הערכת מסוכנות

קריאה: אני רוצה לדייק מה עשינו בנוסח עת הגענו להסכמה

קריאה:  השארנו פתח לעשות שינויים בתקנות

קריאה:  אחרי שהוועדה כבר תתחיל לרוץ, בואו נראה איך היא עובדת

קריאה:  היום לצורך העניין בוועדות שמתקיימות במשרדים הממשלתיים, או בנציבות שירות המדינה, שהן בוחנות מידע פלילי, אין הערכת מסוכנות

קריאה:  בצעם בוחנים לפי העבירה, כמה שנים עברו, האם זה רלוונטי

קריאה:  למשל בן אדם שהייתה לו עבירה כנגד בת זוגו והוא רוצה עכשיו לטפל בילדים וזה היה לפני המון שנים, אז יש קריטריונים שהם עושים לפי חוק המידע הפלילי שיקולים לכאן או לכאן

קריאה:       הסיכום היה שבעצם הוועדה הזאת תקום, היא תדון לפי החומר שנמצא בפניה

קריאה:  כן השארנו את האפשרות לקבל את המידעים שהיו נראים לנו אולי רלוונטיים לתקופה שלפני השחרור

אביגיל סון פלדמן: אני מזכירה שלא חייב להיות מאסר

קריאה: בסדר, אבל אם לא היה מאסר ואין את המידע הזה, זה כבר לא רלוונטי

קריאה:  כמו שאמרת, כן יש את האפשרות בתקנות - - -     

נירה לאמעי רכלבסקי: אם אין הסמכה

קריאה: יש הסמכה

נירה לאמעי רכלבסקי: יש כאן רשימה סגורה

נירה לאמעי רכלבסקי:  משטרת ישראל, שירות בתי הסוהר, מידע לפי חוק המרשם הפלילי

נירה לאמעי רכלבסקי:  עשינו רשימה סגורה

יוסף טייב: עוד נדון בזה

יוסף טייב:      אני חייב לסיים את הדיון

יוסף טייב:  הוראה מיושב ראש הכנסת לסיים את הדיון בשעה 11:00

יוסף טייב:      אנחנו נועלים את הדיון

יוסף טייב:  המשך יבוא

יוסף טייב:  תודה רבה